Дастлабки маълумотларга кўра, 2016 йилнинг 1 октябрь ҳолатига вилоятда доимий аҳоли сони 1767,6 минг кишини ташкил қилди ва ўтган йилга нисбатан 30,7 минг кишига ёки 101,8 фоизга кўпайди.\nАҳолининг табиий ҳаракати 2016 йил январь-сентябрда қуйидагича ифодаланади:\n1000 туғилган болаларга нисбатан\nТуғилиш даражаси. 2016 йилнинг январь-сентябрида туғилганлар сони 27211 кишини ташкил қилди ва 2015 йилнинг шу даврига (27130 киши) нисбатан 81 тага кўпайди. Туғилиш коэффициенти мос равишда 20,7промиллени ташкил қилди ва 2015 йилнинг шу даврига (21,0 промилле) нисбатан 0,3промиллега камайди.\nТуғилиш даражасининг камайиши вилоятнинг Богот туманида (22,1 дан 21,6 промиллега), Кушкупир туманида (20,7 дан 19,8 промиллега), Шовот туманида (22,6 дан 21,4 промиллега) камайиш кузатилди.\nЎлим даражаси. 2016 йилнинг январь-сентябрида ўлганлар сони 5659 кишини ташкил қилди ва 2015 йилнинг шу даврига (5525 киши) нисбатан 134 тага кўпайди. Мос равишда ўлим коэффициенти 4,3 промиллени ташкил қилди (2015 йил январь-сентябрида – 4,3 промилле).\nЎлганлар сонининг кўпайиши Богот туманида (3,9дан 4,5 промиллега), Гурлан туманида (4,0 дан 4,4 промиллега), Шават туманида (3,7дан 4,6 промиллега) кўпайиш кузатилди.\nЎлганлар умумий сонидан 50,7 фоизи қон айланиш тизими касалликларидан, 11,3 фоизи - ўсма касалликларидан, 4,6 фоизи - овқат ҳазм қилиш органлари касалликларидан, 4,8 фоизи - нафас олиш органлари касалликларидан, 8,5 фоизи - бахтсиз ҳодиса, заҳарланиш ва жароҳатлардан вафот этган.\nДастлабки маълумотларга кўра, 2016 йилнинг январь-сентябрида бир ёшга тўлмаган 413 та болалар ўлими кузатилди. Болалар ўлими коэффициенти 14,0 промиллени ташкил қилди (2015 йилнинг январь-сентябрида 13,8 промилле).\nБир ёшгача ўлган болаларнинг умумий сонидан 66,7 фоизи перинатал даврда юзага келадиган ҳолатлардан, 10,5 фоизи – нафас олиш органлари касалликларидан, 17,5 фоизи - туғма аномалиялардан ва 5,3 фоизи инфекция ва паразитлар билан касалланганлиги сабабли вафот этган.\nНикоҳлар ва ажралишлар. 2016 йилнинг январь-сентябрида ФҲДЁ органларида 10348 та никоҳлар ва 821 та ажралишлар рўйхатга олинди. Минг аҳолига нисбатан 7,9 та никоҳ (2015 йилнинг тегишли даврида 9,0 та) ва 0,6 та ажралишлар (2015 йилнинг тегишли даврида - 0,6 та) тўғри келади.\nМиграция. Дастлабки маълумотларга кўра, 2016 йилнинг январь-сентябр ойларида вилоят бўйича кўчиб келганлар сони 4519 кишини, шу давр мобайнида кўчиб кетганлар сони эса 5378 кишини ташкил қилди. Миграция қолдиғи минус 859 кишига (2015 йилнинг шу даврида - минус 279 киши) тенг бўлди.\nЭнг катта минус қолдиғлар Урганч шахарда (минус 965), Гурлан туманида ( минус 122 ), Боғот туманида (минус 110) Хазарасп туманида (минус 171) кузатилди.\nМеҳнат ресурсларининг сони, дастлабки маълумотларга кўра,2015 йилнинг январь-сентябр ойларига нисбатан 101,8 фоизга кўпайиб 984,9 минг кишини ёки вилоят доимий аҳолисининг 56,0 фоизини ташкил қилди.\nИқтисодий фаол аҳоли сони 727,2 минг кишини ташкил этди ва 2015 йилнинг шу даврига нисбатан 102,1 фоизга кўпайди, шу жумладан 714,9 минг киши ёки иқтисодий фаол аҳолининг 98,3 фоизи иқтисодиётда банд бўлди.\n2016 йил январь-сентябр ойида меҳнат бўлимларига ишга жойлаштиришда ёрдам беришни сўраб 12,3 минг фуқаро мурожаат қилди. Бу 2015 йилнинг шу даврига нисбатан 0,6 минг кишига камдир.\n2016 йил январь-сентябрда бандликка кўмаклашувчи марказларига ишга жойлаштиришда ёрдам беришни сўраб, 12258 нафар фуқаро мурожаат қилди. Иш қидириб мурожаат этганлар Урганч шаҳарда (1528 кишига), Гурлан (1153 кишига ),Кушкупир (1166 кишига), Хонқа (1543 кишига) ва Хива (1426 кишига), Шовот (1079 кишига) тўғри келади.\nБандликка кўмаклашувчи марказларига мурожаат қилган фуқаролардан\n11413 нафари ишга жойлаштирилди. Айниқса ушбу кўрсаткич Урганч шаҳарда (1381кишига), Кушкупир (1074 ишига), Хонқа (1386 кишига) ва Шовот (1195 кишига), туманларида юқори даражада бўлди.\nЖорий йил мобайнида бандликка кўмаклашувчи марказларида рўйхатга олинган фуқаролардан 1275 нафари ишсизлик мақомини олган.


ЎзА - Дунёда энг катта бойлик – инсоннинг ўзи\n31.03.2020 Чоп этиш версияси\nДунёда энг катта бойлик – инсоннинг ўзи\nИнсон борлиқнинг энг олий мавжудоти сифатида яратилган экан, у катта бир оила – башарият бўлиб замон ва макон оралиғида яшаб келаяпти. Инсон яралибдики, у борлиқнинг бошқа иштирокчилари, айниқса, ҳайвонот ва ўсимлик дунёси билан ёнма-ён яшаб келмоқда.\nБорлиқнинг гултожи сифатида Ҳазрати инсонга табиатнинг барча бойликлари – нозу-неъматлар, сув ва ҳаво тортиқ қилинган. Замонлар оша инсоният тафаккури ҳам ривожланди, унинг табиат ва жамиятга нисбатан қарашлари ҳам ўзгариб борди.\nБашарият ривожида давлатлар пайдо бўлди, турли қарашларга асосланган жамиятлар шаклланди, шунга кўра инсоннинг табиат ресурсларига эгалик қилиш ҳисси ҳам оша борди. Бойлик, табиий ресурсларга эгалик қилиш, дунёни бўлиб олишга қаратилган завқ ва янги ғоялар пайдо бўлди. Катта ресурсларга эга бўлган давлатларда дунёга ҳукмронлик қилиш, кучсиз давлатларни ўзига бўйсундириш, қолаверса табиат бойликларига мутлақ эга бўлиш кайфияти оқибатда турли урушларни келтириб чиқарди. Урушлар туфайли инсониятнинг яна тафаккури ўзгарди.\nИнсоният бугунга қадар неча марта уруш қилгани, унда қанча одам ҳалок бўлгани ҳақида аниқ рақамлар мавжуд бўлмаса-да, лекин унинг оқибатлари ҳам жамиятга, ҳам табиатга катта салбий таъсир ўтказди. Урушлар туфайли бир томондан вайронагарчилик, қашшоқлик, касалликлар келиб чиққан, табиат мувозанати издан чиққан бўлса, иккинчи томондан инсоният янги урушларни бошлаш учун қуролланиш пайига ўтиб олди.\nИнсониятнинг табиат ва атроф-муҳитга нисбатан бешафқат муносабатда бўлиши, қолаверса она-замин қиёфасининг мажбуран ўзгартирилиши қачондир ўзининг акс-садосини бериши турган гап эди. Мана ўша акс-садонинг битта кўринмас шакли “коронавирус” эпидемияси!\nЖаҳон соғлиқни сақлаш ташкилотнинг 2020 йил 31 март ҳолатидаги ахборотида дунё бўйича 693,8 минг киши ушбу вирус билан касаллангани, шундан 160 минг шахс тузалгани эълон қилинди. Жон Хопкинс университетининг маълумотларига кўра АҚШда 159,9 минг, Италияда 101,7 минг, Испанияда 85,1 минг, Хитойда 82,1 минг, Германияда 63,9 минг, Францияда 45,1 минг, Эронда 41495, Буюк Британияда 22141, Швейцарияда 15 922, Бельгияда 11 899, Нидерландияда 11750 шахс ушбу вирус билан касалланган. Бугунга қадар эса дунёда 36946 шахс касаллик туфайли оламдан ўтган.\nБугун одамзод кўринмас душман – эпидемия билан рўбару келди. Биз бу душманни кўрмаймиз, унинг овозини эшитмаймиз, у билан юзма-юз тўқнашмаймиз. У қандай кучки, нега биз унинг олдида шошиб қолдик? Чунки, у кўринмас, унинг жойлашган манзили номаълум, илм-фанда бугунгача ўрганилмаган. У бизнинг тафаккуримиздан ташқарида, у бизнинг Борлиқ ва Табиатга нисбатан шаклланган қарашларимиз доирасига кирмаган.\nБалки, унинг ҳам борлиқда яшаш ҳуқуқи бордир. Унинг ҳуқуқи биз ўйлаб топган қонунларда белгиланмаган. У Яратганнинг инсониятга синови сифатида юборилган ёки табиатнинг одам зотига юборган қаҳридир. Нима бўлса ҳам одамзод Яратган ва табиат олдида ожиз эканлигини билиб қолди.\nТўғри, инсоният урушлар билан бирга турли катаклизмлар, табиат ҳодисалари, эпидемиялар, касалликларга мардонавор турган, уларга қарши курашган, унинг таъсирини камайтирган, оқибатларини бартараф этган. Шу орқали инсон насли давом этиб келмоқда. Лекин, юксак илм-фан ютуқлари, техника ва технологияларга эга бўлган мана-ман деган катта ва бой давлатлар ҳам бу коронавирус балоси олдида шошиб қолди. Нима қилиш керак?\nЎзбекистон Конституциясининг 7-моддасида “Халқ давлат ҳокимиятининг бирдан бир манбаидир”, деб қатъий белгиланган. Бу дегани, халқ бор бор экан, давлат ҳам бўлади. Шундай экан, “инсон, унинг ҳаёти, эркинлиги, шаъни, қадр-қиммати ва бошқа дахлсиз ҳуқуқлари олий қадрият ҳисобланади” (Конституциянинг 13-моддаси), “яшаш ҳуқуқи ҳар бир инсоннинг узвий ҳуқуқидир” (Конституциянинг 24-моддаси). Ана шу қоидаларга кўра давлат ўзи фуқароларини ҳимоя қила олсагина, давлат сифатида намоён бўлади. Ҳеч бир инсон бундай балоларни бир ўзи ёки ўзи хоҳлагандай бартараф эта олмайди. Давлат ҳокимиятининг кучи ҳам шунда!\nДунёда коронавирус пандемияси юзага келгани эълон қилинган кундан бошлаб, мамлакатимиз раҳбари ва ҳукуматимиз қатъий чоралар кўришга киришди. Президентимиз томонидан 2020 йил 19 март куни “Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги фармони имзоланди. Фармонда халқимизни сақлаш ва эпидемия таъсирини камайтириш билан боғлиқ қатор чоралар белгиланди. Мазкур фармон билан Инқирозга қарши курашиш республика комиссияси таркиби ҳам тасдиқланди. Комиссия бугун туну-кун ишламоқда.\n2020 йил 23 март куни эса Вазирлар Маҳкамасининг “Коронавирус инфекцияси тарқалишига қарши қўшимча чора-тадбирлар тўғрисида“ги қарори ҳам қабул қилинди. Айни кунларда барча куч ва воситалар, маблағ ва ресурслар коронавирус эпидемиясининг кенг тарқалишини олдини олиш, вирус билан касалланганларни талофатсиз соғайтириш, бутун мамлакатнинг санитария-эпидемиология ҳолатини барқарорлаштиришга йўналтирилган.\nДавлатимизнинг бундай кескин ва қатъий чоралар кўриши, аввало Конституциямизнинг 22-моддасида белгиланган “Ўзбекистон Республикаси ўз ҳудудида ҳам, унинг ташқарисида ҳам ўз фуқароларини ҳуқуқий ҳимоя қилиш ва уларга ҳомийлик кўрсатишни кафолатлайди”, деган қоидадан келиб чиқади. Бу “инсон – энг катта бойлик” эканини англатади. Шунга кўра махсус комиссия қарори билан сўнгги ўн кун ичида қатор чартер авиарейслар ташкил этилиб, хорижий мамлакатларда турли сабаблар билан бўлиб турган фуқароларимиз давлат ҳисобидан олиб келинди, карантин ҳолатида уларнинг саломатлиги назоратга олинди.\n“Давлат ўз фаолиятини инсон ва жамият фаровонлигини кўзлаб, ижтимоий адолат ва қонунийлик принциплари асосида амалга оширади” деган тамойил (Конституциянинг 4-моддаси)га риоя этиб ва юқори инсонпарварлик ғояларини намоён этиб, давлатимиз барча қийинчиликларни ўз зиммасига олди. Президентимиз фармони билан Ўзбекистон Республикаси Молия вазирлиги ҳузурида 10 трлн. сўм миқдоридаги Инқирозга қарши курашиш жамғармаси ташкил этилди.\nБиргина мисол, фармон билан тадбиркорлик субъектларига катта молиявий-иқтисодий имтиёзлар берилди, ташқи савдо операциялари бўйича муддати ўтган дебитор қарздорлик учун хўжалик юритувчи субъектларга жарималар қўллаш тўхтатилди, коронавирус инфекцияси билан зарарланиши ёки зарарланган деб гумон қилиниши муносабати билан карантинга жойлаштирилган ота-оналар (улар ўрнини босувчи шахслар, васийлар, ҳомийлар), шунингдек, уларнинг 14 ёшгача бўлган боласини парвариш қилаётган шахсларга ўртача ойлик иш ҳақининг 100 фоизи миқдорида вақтинча меҳнатга қобилиятсизлик нафақаси тўланиши, коронавирус инфекцияси билан зарарланган ёки карантинга жойлаштирилган, шунингдек, 14 ёшга тўлмаган боланинг ота-онаси (унинг ўрнини босувчи шахслар, васийлар, ҳомийлар) бўлган ходимлар билан меҳнат шартномаларини иш берувчининг ташаббуси билан бекор қилиш тақиқланди, корхона ва ташкилотлар ходимлари ҳақ тўланадиган вақтинчалик меҳнат таътилига чиқарилди.\nЮқоридаги тадбирларни амалга ошириш катта маблағлар талаб этади. Инсон қадр-қиммати улуғланган, инсон ва унинг ҳаётини бебаҳо бойлик деб эътироф этган, давлат органлари ва мансабдор шахсларнинг фуқароларга хизмат қилишига амал қилинган, давлат ҳокимияти ва бошқаруви инсонпарварлик ғояларига йўналтирилган мамлакат амалга оширилиши мумкинлигини кўриб турибмиз.\nБугун мамлакатимизда карантин эълон қилинди. Карантин касаллик тарқалиши олдини олишнинг энг қатъий чораси, жамиятнинг ўрнатилган тартиб-қоидаларга риоя этган ҳолда, фуқароларнинг ҳаракатларини мумкин қадар камайтириш, жамоа бўлиб туришнинг олдини олиш, давлат ва жамиятнинг мувозанатда бўлишини англатади. Карантин қоидаларига риоя этмаслик қандай хунук оқибатлар келтириб чиқаётганини вирус энг кўп тарқалган давлатлар мисолида кўриб турибмиз.\nКарантин-бу чиллада ўтириш дегани. Қадимда ҳам аждодларимиз кенг тарқалган юқумли касалликлардан ҳимояланиш учун чилла сақлаган, уйлар дарвозалари ва деворларига белгилар қўйилган. Белгиларни кўрганлар касаллари бор хонадонлардан узоқ юришган, хонадон аъзолари билан мулоқотга киришмай турган.\nТашвишли кунларда бизнинг давлатимизга кўрсатадиган шахсий ёрдамимиз – бу оила аъзоларимиз билан уйда қолиш, куннинг маълум кунларида оила аъзоларидан фақат бир кишининг озиқ-овқат ва рўзғор учун бошқа зарур маҳсулотлар олиш учун кўчага чиқишини таъминлаш, уйга қайтгандан сўнг эса санитария қоидалари асосида кийим-кечакларни иложи борича ташқи таъсирдан зарарсизлантириш талаб этилади.\nБугун даврнинг ўзи биздан сабр-тоқат қилиш, бозор қонуниятлари асосида шаклланган замонавий қарашлар ва тафаккуримизни ислоҳ қилиш, мурувватли ва меҳрли бўлиш, ўзимиз шакллантирган давлат ҳокимияти ва сайлаб қўйган раҳбарларимиз талабларига бўйсуниш, жипслашиш, бир-биримизга бўлган муносабатимизни ўзгартириш, инсониятнинг келгуси тақдири ҳақида қайғуриш, энг асосийси, ўз жонимизни асрашимизни талаб этмоқда. Бу дунёда энг катта бойлик инсоннинг ўзи эканлигини чуқур англасак, бу ташвишли кунларни албатта енгиб ўтамиз.\nмаркази кафедра мудири,


Рўзиқул Бердиев: "Иккинчи даврада тажрибали футболчиларни таклиф этсак, вазият ўзгариши мумкин" » Ўзбекистон янгиликлари – Zamin.uz\n- "Насаф" балки Лига кубогида ўз имкониятларидан фойдалана олар?\n- Аслида, бу мусобақа жамоага нима беради билмайман. Жамоамизда ёш, асосий таркибда кам вақт ўтказаётган футболчилар бор. Шу йигитларни айнан мазкур турнирда синовдан ўтказамиз. Иккинчи таркиб демаган бўлар эдим, аммо олимпия терма жамоасига саккизта футболчимз йўл олади ва таркибимизда йўқотишлар бўлиши аниқ.\n- "Қизилқум" билан ўйинда ҳам кам зарба йўллаган эдик. Буни кўрсатмалар орқали йигитларга уқтирмоқдамиз-ку, бироқ ўйин вақтида бу жабҳага камроқ эътибор қаратишмоқда. Қолаверса, рақиб ҳам бунга имкон бермаяпти. "Локомотив" тўп бизда бўлган вақтда кўпчилик бўлиб, ҳимояга қайтиб ўйнашди ва бизга кам имконият қолдиришди. Лекин яратилган вазиятларнинг ўзидан ҳам фойдалана олмадик.\nБу ҳаяжон, шошқалоқлик билан ҳам боғлиқ. Бу нарса айниқса, биринчи таймда яққол кўринди. Ваҳоланки, уларга шошилмаслик кераклигини, тўпни камроқ йўқотишни уқтирган эдик. Чунки "Локо" сафида маҳоратли футболчилар жам бўлган ва уларни тўпсиз қолдириш керак эди. Буни қисман бажардик. Иккинчи бўлимда вазият бироз ўзгарди. Катта жамоаларга қарши ўйинда имкониятдан фойдалана олмаса, сизнинг дарвозангизга тўп киритишади ва бу нарса бугун яна бир бор ўз исботини топди.\nЯнгиликлар » Спорт » Рўзиқул Бердиев: "Иккинчи даврада тажрибали футболчиларни таклиф этсак, вазият ўзгариши мумкин"\n09:24 Рўзиқул Бердиев: Менинг жамоам “Андижон”дан асло кучсиз эмас\n10:10 Рўзиқул Бердиев: "Биз мағлуб бўлишга лойиқ эмасдик" (видео)\n09:43 Рўзиқул Бердиев: "Қийналишимизни сезган эдим"\n14:18 Рўзиқул Бердиев: "Қўпол хатоларимиз эвазига ютқаздик"


Ўзбекистон, Сирдарё вилояти.\nБаъзи тўғонлар минг йиллаб хизмат қилади. Аммо Сардоба қурилганидан сўнг атиги уч йил ўтиб, 1 май куни қулаб тушди. Пайдо бўлган сув тошқини Ўзбекистон ва Қозоғистоннинг 35000 гектардан (86486 акр) ошиқ ер майдонларидаги қишлоқларни ювиб юборди.\nМария ҳамда унинг оиласи тошқин уларнинг уйи ва бор-будини оқизиб кетишидан бир неча дақиқа олдин қочиб қутулишга улгурди.\n«Биз ҳамма нарсани йўқотдик. Ҳеч нарсамиз қолмади. Мен битта кийимда қолдим”, дейди 65 ёшли кекса аёл. Унинг овози титрар, кўз ёшлари ҳорғин юзига оқиб тушарди.\nУ Сирдарё вилоятининг Қўрғонтепа қишлоғидаги мактаб биноси панжараси ортида турибди. Бу жойни унинг оиласи қатори 200 нафардан ортиқ одам энди ўзига бошпана қилган.\n«Улар бизни бир жойдан иккинчи жойга жўнатишяпти. Чарчаб кетдик. Мен ҳатто кимдан ёрдам сўрашни ҳам билмайман. Ҳеч ким бизнинг қай аҳволда яшаётганимизни текшириб ҳам келмайди. Овқатлар яхши эмас, ҳаво совуган, кийимларимиз эса етарли эмас, – дейди у.\n– Қандай қилиб улар бизга буни раво кўришлари мумкин? Айрим хоналарда иккита оила яшайди. Ҳатто уруш даврида ҳам бундай бўлмаган. Улар миллатни хўрлаяпти”.\nФалокат оқибатида олти киши ҳаётдан кўз юмди, Ўзбекистон ва Қозоғистонда 100 минг киши вақтинча кўчирилди.\nФожеа кўламига қарамай, сўнгги тўрт ой ичида маҳаллий мансабдорлар жабрдийдаларнинг ёмон муносабат ҳақидаги шикоятлари ва фалокат сабабларини текшириш борасида журналистларга тўсқинлик қилди.\nБир неча маҳаллий мухбир воқеа устида иш олиб бораётганида қўрқитиш ва таҳдидларга дуч келганини ва улардан камида биттаси ишсиз қолганини айтмоқда.\nДавлатга тегишли Ўзбекистон Миллий ахборот агентлиги – ЎзАда ишлаган Анора Содиқова Сардобага борганида расмийларнинг аҳолини оммавий ахборот воситалари билан гаплашмаслик ҳақида огоҳлантираётганини эшитиб қолади. У Тошкентга қайтиб келгач, Facebook да ўзи гувоҳи бўлган нарсалар ҳақида хабар берди. Кўп ўтмай у ишдан бўшатилди.\n“Улар бизга фақат юпқа тўшаклар беришди, биз тунда совқотяпмиз”.\nҚўрғонтепа мактаб биноси олдини бир гуруҳ милиционерлар қўриқлашади.\nКўчирилган аҳолининг ҳеч бири биноларни тарк эта олмайди. Қўриқчилар бу карантин ҳудуди эканини, тирик қолганлар учун вақтинчалик уй эмаслигини таъкидламоқда. Аммо улар дарвоза олдида йиғилган одамларнинг гапиришларига тўсқинлик қила олмайди.\n“Улар бизга фақат юпқа тўшаклар беришди, биз тунда совқотяпмиз. Болаларимизнинг кийими йўқ, улар мактабга бормаяпти. Нима қилишни ҳам билмайман, – дейди нафақахўр Асал.\n– Мен бу ерга бутун оилам, жами 16 киши билан келдим. Илгари катта уйимиз бор эди. Энди ҳукумат менга квартира беришни ваъда қилди, аммо болаларим ҳеч нарса олишмайди”.\nҲукуматнинг расмий веб-сайтига кўра, июль ойи охирига қадар 16000 дан ортиқ одам ҳали ҳам вақтинча яшаш жойларида, шу жумладан, 2000 дан ортиқ киши мактаб каби жамоат биноларида яшаган.\nКўчирилганларнинг аксарияти ҳукуматдан янги турар жой олади.\nКўпчилик жабр кўрганлиги учун товон пули ҳам олган. Аммо улар яна қанча муддат вақтинчалик биноларда яшашлари кераклиги ноаниқ.\nБобур аҳолисига омад кулиб боқди – уйлари тошқиндан омон қолди. Ҳукумат уларни олдиндан огоҳлантириб, сув тошқини уйлари, боғлари ва чорвасини ювиб кетгунига қадар ўз вақтида чиқиб кетишган.\nУлар бир ҳафтадан сўнг янги оламга қайтишди. Уларнинг уйларига зарар етган, мудроқ кўчалар ҳали ҳам сувга тўла ва ҳожатхоналарнинг бўғувчи ҳидлари қишлоқнинг энг чекка жойларигача тарқалиб кетганди.\n70 ёшли нафақахўр Гулмурод Ҳокимов ва унинг 14 кишилик оиласи катта уйи ва томорқасидаги зарарни кўздан кечирмоқда.\nУларнинг моллари омон қолди, аммо деворларнинг аксарияти ёрилиб кетган, сув уйнинг пойдеворига жиддий зарар етказган.\nАммо зарарни баҳолаш учун масъул бўлган расмийнинг ташрифи уларга умид бағишлади. Унинг сўзларига кўра, уйларини тиклашда ёрдамга муҳтожлар 4000 АҚШ долларига тенг пул олади.\nТез орада барчаси маълум бўлдики, кўплаб қишлоқ аҳли ваъда қилинган маблағни ҳеч қачон кўришмайди.\nАҳолининг сўзларига кўра, фақат маҳаллий комиссияга алоқаси бўлган қўшнилари ва катта пора тўлашни истаганлар уйларини тиклашга муваффақ бўлишди.\n“Биз чарчадик. Мен энди расмийларга ишонмайман, – дейди Ҳокимов ўнлаб қўшнилари қуршовида ўз тақдирини баҳам кўрар экан. – Бизнинг уйимиздан ҳеч ким ишламайди. Одатда биз далада ишлардик, аммо бу йил тошқин барча экинларни пайҳон қилди. Менинг нафақамдан бошқа тушум йўқ. Хотиним касал. Ҳаёт оғир. Биз фақат нон сотиб оламиз”.\nШаҳар аҳолисидан бири унга маҳаллий амалдор телефон қилганини айтади. Агар ушбу материал эълон қилинмаса, унга товон пули тўлашни ваъда қилибди.\nПрезидент Шавкат Мирзиёев фалокат сабабларини ўрганиш учун комиссия тузиб, унинг таркибига ўз вақтида сув омборини қуриш учун масъул бўлган Бош вазир ўринбосари Очилбой Раматов ва сенатор Абдуғани Сангинов кабилар киритилди.\n2019 йилда Ўзбекистон Transparency International нинг коррупцияни идрок қилиш индексида 180 та давлат орасида 153-ўринни эгаллади.\nСардоба тўғонини қуришда коррупцияни исботловчи тўғридан-тўғри далиллар мавжуд эмаслигига қарамай, экспертлар унинг уч йилдан сўнг қулаб тушиши бежиз эмас, деб ҳисоблашади.\n“Очиқ манбаларда қурилиш учун қандай шартномалар тузилгани тўғрисида маълумот йўқ. Иккинчидан, коррупция учун жазога тортилмаслик муҳити мамлакатда устунлик қилади, – дейди Лондон университети SOAS илмий ходими Алишер Илҳомов.\n– Биз ушбу қонунбузарликларнинг барчаси даромадли шартномаларни олиш учун (пора) пулни қайтариб олиш натижасида келиб чиққанми ёки йўқлигини ҳозирча билмаймиз, шунинг учун бюджетда стандарт, лойиҳалаш ва қурилиш меъёрларига қатъий риоя қилиш учун маблағ қолмади. Бироқ бир қатор белгилар, айниқса, қурилиш соҳасидаги шунга ўхшаш кўплаб лойиҳаларда бўлгани каби пулни қайтариб олиш амалиёти илдиз отгани шубҳани кучайтиради».\nНашр қилинган вақтга қадар ҳукумат вакиллари Ал-Жазира телеканалининг изоҳ талабига жавоб беришмаган.\nРасмий текширувнинг дастлабки натижалари тўғонни лойиҳалаш, қуриш ва ишлатишда қонунбузарликларни кўрсатмоқда. Расмий манбаларга кўра, ҳозирга қадар тўққиз киши ҳибсга олинган.\nАйни пайтда Бобурга қайтиб келган Ҳокимов ва унинг қўшнилари қаҳратон қишга тайёргарлик кўришмоқда.\n«Уйларни ўзимиз таъмирлашга қурбимиз етмайди. Ҳеч ким ишламайди, – дейди у. – Қишда аҳволимиз не кечишини ўйлашдан қўрқяпмиз. Уйимиз қулаб тушмоқда. Бу ерда яшаш хавфли”.\nМақола AL JAZEERA нашрида чоп қилинган, “Элтуз” таржимаси\ndata-title="Ўзбеклар тўғоннинг ҳалокатли ўпирилишидан сўнг жавобгарлик ва барқарорликни изламоқда" data-description="
Ўзбекистон, Сирдарё вилояти.

Баъзи тўғонлар минг йиллаб хизмат қилади. Аммо Сардоба қурилганидан сўнг атиги ..." data-image="https://eltuz.com/wp-content/uploads/2020/09/rasm4297675.jpg" data-url="https://eltuz.com/asosiy-mavzular/215179/" data-services="facebook,odnoklassniki,twitter,telegram" data-counter="ig">\n“Агар ҳар ким 10 тухум еб, 40 тасини сотса…”


05:00 / 03.03.2017 1588 pdf Ўқиш режими + -\n«(У Каъбнинг кўзи ожиз бўлиб қолганда еталайдиган ўғли эди).\nКаъб ибн Моликнинг Расулуллоҳ соллаллоҳу алайҳи васаллам билан Табук ғазотига бормай қолиб кетгани ва Аллоҳ тавбасини қабул қилгани ҳақида қуйидагиларни айтганини эшитдим:\n«Расулуллоҳ соллаллоҳу алайҳи васаллам Бомдод намозини ўқиб бўлганларидан сўнг Аллоҳ бизнинг тавбамизни қабул қилганини эълон қилдилар. Бас, одамлар гуруҳ-гуруҳ бўлиб, мени тавба ила табриклай бошлашди. Улар «Аллоҳ тавбангни қабул қилгани муборак бўлсин», дейишар эди.\nМен масжидга кирсам, Расулуллоҳ соллаллоҳу алайҳи васаллам атрофларида одамлар билан ўтиришган экан. Шунда Толҳа ибн Убайдуллоҳ мен томон тезлаб юриб келиб, қўлимдан олиб, табриклади. Аллоҳга қасамки, муҳожирлардан ундан бошқа ҳеч ким ўрнидан турмади. Толҳанинг бу ишини унутмайман».\nШарҳ: Ушбу ҳадиси шарифда зикр қилинган Толҳа ибн Убайдуллоҳ розияллоҳу анҳунинг ўринларидан туриб Каъб ибн Молик розияллоҳу анҳуни кутиб олишларидан биродари тшқаридан келганда ўрнидан туриб кутиб олиш борлиги чиқади.\nИккала шеригим уйларидан чиқмай ўтирар эдилар. Мен уларнинг ичида кучли ва қувватлиси эдим. Бориб мусулмонлар билан бирга намоз ўқирдим, бозорларни айланардим. Аммо ҳеч ким менга гапирмас эди.\nНамоз ўқиб бўлиб Расулуллоҳ соллаллоҳу алайҳи васаллам ўтирган жойларига келиб, у кишига салом берар эдим. Ўзимча: «Алик олиб, лабларини қимирлатдиларми ёки йўқми?» дер эдим. Имкони борича у кишига яқин жойда намоз ўқир ва ўғринча назар солар эдим.\nНамоз ўқисам, менга қарар, У кишига қарасам, кўзларини олиб қочар эдилар. Мусулмонларнинг мендан ўзини олиб қочишлари чўзилиб кетгандан сўнг, амакиваччам ва энг севган одамим Абу Қатоданинг уйига бордим. Унга салом бердим, алик олмади. Унга:\n«Хайбардан теккан улушимни олиб қоламан. Эй, Аллоҳнинг Расули, Аллоҳ менга ростгўйлик туфайли нажот берди. Модомики, боқий эканман, рост сўзламоғим ҳам тавбамдандир», дедим. Аллоҳга қасамки, мен Расулуллоҳ соллаллоҳу алайҳи васалламга ўшани айтганимдан бери, мусулмонлардан ҳеч кимни тўғри сўзликда мени синагандек кузатмаган бўлса керак. Аллоҳга қасамки, Расулуллоҳ соллаллоҳу алайҳи васалламга ўша гапни гапирганимдан ҳозирги кунгача ҳеч ёлғон сўзламадим. Аллоҳ мени бундан буён ҳам Ўзи муҳофаза қилишига умид қиламан. Сўнг Аллоҳ таоло:\n«Ва ортда қолган уч кишига ҳам. Уларга кенг ер тор бўлиб, юраклари сиқилиб, Аллоҳдан қочиб, ўзгага бориб бўлмаслигига ишонганларидан сўнг тавба қилишлари учун тавба эшигини очди» оятини нозил қилди». («Тафсири ҳилол»дан)\n«Албатта, бир одамлар Саъд ибн Муознинг ҳукмига тушдилар. У зот унга одам юбордилар. У эшакка миниб, келди. У масжидга яқинлашганида Набий соллаллоҳу алайҳи васаллам:\n«Яхшиларингизнинг ёки саййидларингиз олдига боринглар!» дедилар. Сўнгра:\n«Эй Саъд! Мана булар сенинг ҳукмингга рози бўлдилар», дедилар. Бас, Саъд:\n«Мен ҳукм қиламанки, уларнинг жангчилари ўлдирилсин. Зурриётлари асир олинсин!» деди.\n«Аллоҳнинг ҳукми ила ҳукм қилдинг ёки подшоҳнинг ҳукми ила ҳукм қилдинг», дедилар».\nШарҳ: Ҳадиснинг ушбу бобга тегишли жойи шуки, ҳазрати Саъд ибн Муоз розияллоҳу анҳу келганларида одамлар у кишини ўринларидан туриб, кутиб олганлар.\nБу ҳодиса Бани Қурайза ғазотида бўлиб ўтган. Унинг тафсилоти қуйидагича:\n«Кофирлар аҳзобига ёрдам берган аҳли китоблар яҳудийлар бўлди. Яна ҳам аниқроғи, яҳудийларнинг Бани Қурайза қабиласи бўлди.\nЭнг оғир вазиятда Бани Қурайза яҳудийлари Расули акрам соллаллоҳу алайҳи васаллам билан тузган аҳдларини бузиб, душман томонга ўтиб олишлари мушрикларнинг ҳужумидан ҳам хавфли эди.\nХабарни эшитишлари билан Расулуллоҳ соллаллоҳу алайҳи васаллам араблардан Авс қабиласининг бошлиғи Саъд ибн Муоз розияллоҳу анҳуни, Хазраж қабиласи бошлиғи Саъд ибн Убода розияллоҳу анҳуни, шунингдек, Абдуллоҳ ибн Равоҳа розияллоҳу анҳу ва Ҳавват ибн Зубайр розияллоҳу анҳуларни яҳудийлар томон юбордилар. Уларга:\n«Бориб қаранглар-чи, анави қавм ҳақида бизга етган нарса ростми ёки йўқми? Агар рост бўлса, менга бир ишора қилиб қўйинглар, одамларнинг ҳафсаласини пир қилманглар. Агар биз билан ўзлари орасидаги аҳдга вафо қилиб турган бўлсалар, одамларнинг ичида баралла айтинглар», дедилар.\nСаъд ибн Муоз розияллоҳу анҳу тоқат қила олмай, улар билан сўкишиб кетди. Саъд ибн Убода розияллоҳу анҳу:\n«Улар билан сўкишишни қўй. Орага сўкишишдан каттароқ нарса тушди», деди.\n«Қуролни қўйдингми, Эй, Аллоҳнинг Расули?» деди.\nБани Қурайза Мадинадан бир неча масофа четроқда яшар эди.\nПешин вақти эди. Расулуллоҳ соллаллоҳу алайҳи васаллам чиқиб одамларга:\n«Ҳамма асрни Бани Қурайзадан бошқа жойда ўқимасин», дедилар.\nОдамлар йўлга тушдилар. Улар йўлда кетар эканлар, намоз вақти бўлди. Баъзилар, Пайғамбаримиз ҳалиги гапни тез юришни кўзлаб айтдилар, деб намозни ўқиб олдилар. Қолганлар эса, Бани Қурайзада ўқиймиз, деб ўқимадилар. Аммо биров бировни айбламади.\nРасулуллоҳ соллаллоҳу алайҳи васаллам Мадинага Абдуллоҳ ибн Умму Мактумни ноиб қилиб қолдирдилар. Байроқни Али ибн Толиб розияллоҳу анҳуга бериб, йўлга тушдилар. Бани Қурайзанинг қўрғонларига етиб борганларида:\n«Эй, маймунларнинг биродарлари! Аллоҳ сизларни хор қилиб, устингизга ғазабини туширдими?!» дедилар.\n«Эй, Абул Қосим! Жоҳил бўлмаганмисан», дейишди улар:.\nРасулуллоҳ соллаллоҳу алайҳи васаллам лашкарлари билан бориб, Бани Қурайзанинг қудуқларидан бирининг атрофига жойлашдилар.\nБани қурайзаликлар қўрғонлари ичига беркиниб олиб, урушга чиқмадилар. Расулуллоҳ соллаллоҳу алайҳи васаллам уларни қамал қилдилар. Қамал йигирма беш кун давом этди.\nБани қурайзаликлар Расулуллоҳ соллаллоҳу алайҳи васалламнинг ишда жиддий турганларини, уларни ўз ҳолларига ташлаб кетмасликларини англаб етиб, ўзаро маслаҳат қила бошлашди. Улар ичида аҳдлашган бошқа қабила вакили Каъб ибн Асад исмли киши ҳам бор эди. Ўша Каъб ибн Асад уларга масалани ҳал қилишнинг уч йўлини таклиф этди:\nБиринчиси, мусулмон бўлиш. Бани Қурайза бу таклифни қабул қилмади.\nИккинчиси, уруш қилиш. Бани Қурайза бу таклифни ҳам рад этди.\nУчинчиси, шанба куни тўсатдан ҳужум қилиш. Эҳтимол, Муҳаммад ва унинг шериклари буни кутмаслар. Бани Қурайза бу таклифга ҳам кўнмади.\nОхири улар таслим бўлишга келишишди. Лекин бунинг натижаси нима бўлишини ҳеч ким билмас эди. Шунинг учун Расулуллоҳ соллаллоҳу алайҳи васалламга одам йўллаб, Абу Лубоба бизнинг олдимизга келсин, дейишди. Абу Лубоба розияллоҳу анҳу уларнинг олдига борганида, эркак-аёл, болалар уни ўраб олиб, дод-вой қилиб, арз эта бошлашди. Абу Лубобанинг раҳми келди. Улар:\n«Сенингча, Муҳаммаднинг ҳукмига ўзимизни топширсак, маъқулми?» дейишганида, у киши:\n«Ҳа», деди-да, қўлини томоғи тагидан ўтказиб, ҳамманг сўйиласан, деган ишорани қилди. Лекин шу лаҳзада, Расулуллоҳга хиёнат қилдим, деб афсусланди. Сўнг бирдан ўзини тутиб, тўғри масжидга кирди ва ўзини масжиднинг устунларидан бирига боғлаб, Расулуллоҳ соллаллоҳу алайҳи васаллам мени кечирмагунларича шу ҳолда туравераман, деди.\nБани Қурайзаликлар ўзларини Саъд ибн Муоз розияллоҳу анҳунинг ҳукмига топширишга қарор қилдилар. Саъд ибн Муоз ва у кишининг қабиласи Авс Бани қурайзаликлар билан аҳдлашишган эди.\nУлар Абдуллоҳ ибн Убай Бани Қайниқоъга яхшилик қилиб, уларни бўшаттириб юборганидек, Саъд ҳам бизга яхши муомалада бўлади, деб ўйладилар.\nАммо улар Саъд ибн Муоз розияллоҳу анҳунинг Аҳзоб урушида билагидаги ўқ томирига камон ўқи тегиб, ярадор ҳолда ётганини билишмасди.\nЯрадор ҳолда ётган Саъд розияллоҳу анҳу:\n«Эй, бор Худоё! Агар яна Қурайш билан бирор урушни қолдирган бўлсанг, мени ҳам ўша уруш учун қолдиргин. Агар биз билан уларнинг орасида урушни тўхтатган бўлсанг, ярамни ёриб юбор. Бани Қурайзадан кўзим қарор топмагунча мени ўлдирмагин», деб дуо қилган эдилар.\nАллоҳ таоло унинг дуоларини қабул этди. Бани қурайзаликлар ўз ихтиёрлари билан унинг ҳукмига жонларини топширдилар.\nРасулуллоҳ соллаллоҳу алайҳи васаллам Саъд ибн Муоз розияллоҳу анҳуни Мадинадан олиб келишни буюрдилар. Саъд ибн Муоз розияллоҳу анҳуни эшакка миндириб, олиб келишди. У киши яқинлашишлари билан Авс қабиласининг одамлари ўраб олиб:\n«Эй, Саъд! Улар дўстларинг. Уларга яхшилик қил», дея бошлашди. Улар Саъднинг Бани қурайзаликларга раҳмини келтириш учун турли гапларни айтишарди. У бўлса, индамай келар эди. Охири келиб:\n«Батаҳқиқ, Саъдга Аллоҳнинг йўлида маломатчининг маломати кор қилмайдиган вақт етди», дедилар. Одамлар, ҳа, энди уларни соғ қўймас экан, деган фикрга келишди.\nСаъд ибн Муоз розияллоҳу анҳу Пайғамбаримиз соллаллоҳу алайҳи васалламнинг чодирларига яқинлашганларида, Расулуллоҳ соллаллоҳу алайҳи васаллам одамларга:\n«Улуғларингизни туриб кутиб олинглар», дедилар.\nМусулмонлар ўринларидан туриб, Саъд розияллоҳу анҳуни уловдан туширдилар. У киши ўтирганларидан кейин Расулуллоҳ соллаллоҳу алайҳи васаллам Бани Қурайзага ишора қилиб:\n«Анавилар ўзларини сенинг ҳукмингга топширишди. Улар ҳақида хоҳлаган ҳукмингни қил», дедилар.\nСаъд розияллоҳу анҳу:\n«Менинг ҳукмим уларга ўтадими?» деб сўради.\n«Ушбу чодирдагиларга ҳамми?» деди.\nСўнгра Саъд розияллоҳу анҳу Расулуллоҳ соллаллоҳу алайҳи васалламдан юзини бошқа томонга ўгириб туриб, У зотни улуғлаб, эъзозлаб туриб, У киши томон ишора қилиб:\n«Анави томондаги зотга ҳамми?» деб сўради.\nСаъд ибн Муоз розияллоҳу анҳу:\n«Мен ҳукм қиламанки, уларнинг уруш қиладиганлари қатл этилсин! Зурриётлари асир олинсин! Молу мулклари ўлжа қилинсин!» деди.\n«Батаҳқиқ, Аллоҳ таолонинг етти осмон устида туриб чиқарган ҳукмини қилдинг», дедилар.\nБу шиддатли, аммо адолатли ҳукм эди. Бани Қурайза ўзини ишониб ҳукмига топширган одамнинг ҳукми эди.\n«Улар учун Набий соллаллоҳу алайҳи васалламдан бошқа шахсни кўриш маҳбуб эмасди. Ва қачон У зотни кўрсалар, ўринларидан турмасдилар. Чунки У зот буни ёқтирмасликларини билар эдилар».\nШарҳ: Саҳобалар розияллоҳу анҳумнинг Расулуллоҳ соллаллоҳу алайҳи васалламни кўришга ғоятда иштиёқлари кучли эди. Бошқа ҳеч кимни кўришга бундай иштиёқлари йўқ эди. У Зот соллаллоҳу алайҳи васалламни кўришни шу қадар истар эдиларки, буни таърифлашнинг иложи йўқ.\nАммо, бунга қарамасдан У зотни кўрганларида ўринларидан туришмас эди. Чунки бу иш Расулуллоҳ соллаллоҳу алайҳи васалламга ёқмас эди.\n«Кўринишда, ҳайъатда, ўзини тутишда, ўтиришда Фотимачалик Расулуллоҳ соллаллоҳу алайҳи васалламга ўхшаш одамни кўрмадим.\nАгар у Расулуллоҳ соллаллоҳу алайҳи васалламнинг ҳузурларига кирса, У зот ўринларидан туриб, ўпиб кутиб олар ва қўлидан тутиб олиб бориб ўз ўринларига ўтказар эдилар.\nНабий соллаллоҳу алайҳи васаллам унинг олдига кириб қолсалар, у туриб У зотни ўпиб кутиб олар ва ўз ўрнига ўтказар эди.\nУ Набий соллаллоҳу алайҳи васаллам ҳузурларига У зот қабз қилинган хасталикларида кирди. Бас, У зот уни марҳабо деб кутиб олдилар, ўптилар ва унга бир сир гап айтдилар. У йиғлади. Сўнгра У зот унга бир сир гап айтдилар. У кулди. Мен аёлларга:\n«Ўзимча бу аёлнинг бошқа аёллардан фазли бор деб юрар эдим. Энди билсам, бу ҳам бари аёл эканда. Йиғлаб туриб, ортидн кулади», дедим.\n«Сенга нима дедилар?» деб сўрадим.\n«Унда мен сирни фош қиладиган эканманда?!» деди.\nРасулуллоҳ соллаллоҳу алайҳи васаллам қабз қилинганларидан сўнг айтди:\nМенга сир гап ила, мен ўламан, дедилар. Мен йиғладим. Сўнгра сир гап ила, сен аҳлимдан менга биринчи эргашасан, дедилар. Бас, бундан масрур бўлдим ва бу менга ёқди», деди».\nШарҳ: Бу ҳадисдан Фотима онамиз розияллоҳу анҳонинг фазлларини кўриб турибмиз. Расулуллоҳ соллаллоҳу алайҳи васаллам у кишига алоҳида эҳтиром кўрсатар эканлар, пешоналаридан ўпиб, ўринларига ўтирғизар эканлар.\nФотима онамиз ҳам Расулуллоҳ соллаллоҳу алайҳи васалламга шундай ҳурмат кўрсатар эканлар.\nБундан бир-бирининг ҳурмати учун ўрнидан туриш жоизлиги чиқади.\nРасулуллоҳ соллаллоҳу алайҳи васалламнинг ўз вафотлари ҳақидаги ҳеч кимга айтилмаган махфий гапларни Фотима онамизга айтишлари ҳам у зотнинг фазлларини кўрсатиб турибди.\n05:00 / 02.03.2017 1747\n05:00 / 03.03.2017 3497\n1733 05:00 / 04.03.2017\n1478 05:00 / 03.03.2017\n2293 05:00 / 03.03.2017\nИбн Умар розияллоҳу анҳудан ривоят қилинади.Набий соллаллоҳу алайҳи васалламнинг вақтларида ўзимни ёмғирдан пана қиладиган ва қуёшдан тўсадиган уйни ўзим давоми...\n1648 05:00 / 03.03.2017


Маънавият – тараққиёт пойдевори\nНурсултан НАЗАРБАЕВ. «Келажакка йўлланма: маънавий янгиланиш».\n«XXI асрдаги ғарбга қараб янгиланиш намунасининг бугунги замон воқелигига мувофиқ келмаслиги сири нимада? Менимча, бош нуқсон – уларнинг ўзларигагина хос қолипи ва тажрибасини бошқа халқлар ҳамда маданиятларнинг ўзгачаликларини инобатга олмай, ҳаммага бирдай, ёппасига ихтиёрсиз ўтказишида», ёзади Элбоши «Келажакка йўлланма: маънавий янгиланиш» дастурий мақоласида. Дарҳақиқат, XXI аср – инсон ўзини ўзи имтиҳон қиладиган аср. Қуролнинг минглаб турлари, нур тезлигини ортда қолдирадиган ракеталар яратиляпти. Сезгимиз ҳаракатидан тезроқ ишлайдиган микроқурилмалар, компьютерлар, тугмачадай гаплашиш ва ҳаракатли тасвир мосламалари кашф этилганига анча бўлди. Инсоният миясини турли аппарат ва микротўлқинли қурилмалар эгаллаб бўлди. Фақат юрагимиз, ҳиссиёт ва сезгиларимизни тамаддун машинаси ютиб юбормасин. Бунга асло йўл қўймаслигимиз керак. Давлатимиз раҳбари шуларни назарда тутиб, дастурий мақоласида: «Янгиланиш аталмиш, илгаригидай, тарихий тажриба ва миллий анъаналарга панжа орасидан қарамаслиги керак. Аксинча, замона синовидан суринмай ўтган илғор анъаналарни муваффақиятли янгиланишнинг муҳим шартларига айлантира билиши лозим. Агар янгиланиш элнинг миллий-маънавий илдизидан озиқ ола олмаса, у хато йўлга бошлайди.», деб огоҳлантирди.\nШарқ – азалдан тамаддун бешиги бўлиб келган, бу – тарихдан маълум.\nВатанимиз – Турон-замин аталмиш юрт инсоният тамаддуни ибтидоси эканлигининг тасдиғи – Шарқнинг ҳар қандай вазиятда ҳам руҳ гўзаллиги, тарбия, инсон қадр-қиммати ҳамма нарсадан устунлигини уқтириб келишидир. Шарқ ҳар доим инсон маънавиятининг тамаддун, бошбошдоқлик, хунрезлик, қирғинбарот комида азият чекишига қарши бўлиб келган. Бунга Хоразмий, Форобий, Беруний, Ибн Сино мероси, Темурийлар даври ғоялари, Амир Темур, Улуғбек, Навоий, Бобурнинг миллий ва умуминсоний ғоялар тўғрисидаги фикрлари гувоҳ. Шарқ ҳар қачон бунёдкор ғоялар тарафдори бўлган. Халқаро миқёсда кенг ёйилган шовинизм, терроризм, тажовузкор миллатчилик, фашизм ғояларининг вайронкор йўналишлари азалдан Ғарбга хосдир.\nДавлатимиз раҳбари Нурсултан Назарбаев Мустақилликнинг илк йиллариданоқ жамият барқарорлигини таъминлашнинг ижтимоий асосларини яратишга киришди. Қозоғистон халқи Ассамблеясини ташкил этиб, миллий сиѐсатнинг амалга оширилиши ва унда этник бирликлар манфаатлари ҳимоя қилинишининг ҳуқуқий ва ижтимоий негизлари – миллатлараро тотувлик, ҳамкорлик, ва динлараро бағрикенглик тамойилларини илгари сурди.\nҲозир баъзи давлатлар кўп нарсадан огоҳ бўлса ҳам, қаёққа кетаётганини билмаяпти. Чунки, илгари ҳаётдаги ёвузликни бир кўрганда ажрата олардик. Бугунги кунда бу ёвузлик цивилизация ниқобига ўралиб олган. Ёвузликнинг бир қўлида турли қуроллар, бир қўлида мафкура. Мафкураси аллақачон одамларнинг этини ўлдириб бўлди. Натижада, илгари биродарининг қўлига тикан кирса қалбида оғриқ сезадиган инсонлар ҳозир оғриқдан жони халқумига келган одамни кўриб, ҳузур қилишмоқда, лаззатланмоқда. Шунинг учун спортнинг бушидо тури шинавандалари йилдан йилга ортмоқда. «Ўлим билан тугалланадиган жанг», деб ёзиб қўйса, қизиқувчилар янада ортади. Илгари ит ёки хўроз уриштириб, хумордан чиқадиган одамлар ҳозир полвонлар бир-бирининг оёқ қўлларини қандай синдираётганини мириқиб томоша қилишяпти. Аёлларнинг қоидасиз жанглари ҳам Ғарбнинг “кашфиёти”. Бунақасини ўрта асрда яшаган ота-боболаримиз ҳатто тасаввур ҳам қилмаган.\nЁвузлик хонадонларимизга қандай кириб келаётганини билмай қоляпмиз. Фарзандларимизга қимматбаҳо телефон олиб бериб қўямизу, уларнинг интернетдан нималар олаётгани билан ишимиз йўқ. Керак бўлса, фарзандлар ота-оналарига телефонини ушлатишмайди ҳам. Натижада, Қозоғистон қонунлари тақиқлаб қўйган видеотасвирларни томоша қилиб ёки уларга лайк босиб юбориб, темир тўрнинг ортига кетаётган ёшлар кўпаймоқда.\nИнтернетнинг ижтимоий тармоқларида ҳавасга одам ўлдираётганлар ҳам, сўйишаётганлар ҳам, бўғизлаётганлар ҳам, зўрлаб, қийноққа солаётганлар ҳам, қонига белаб, калтаклаётганлар ҳам беҳисоб. Буни мен ахлоқсизлик сабоғи деб атаган бўлардим. Яъни, ахлоқсизлик бўйича маҳорат дарси. Бўридан да ёвузроқ одамларни ижтимоий тармоқларда кўплаб учратасиз. Нафис туйғулар ўрнини инсоний ҳирс ва бадбинлик эгалламоқда. Бу эса ёшларимизнинг йўлдан чиқишига сабаб бўлмоқда.\nСмартфон, айфон олиб бериб, фарзандларимизни ўз қўлимиз билан ёвузлик, разолат ва ахлоқсизлик бот қоғига улоқтираётганимизни қачон тушуниб етамиз? Беҳаёлик гулдай фарзандларимизни ўз домига тортиб, ёвузликнинг ғалаба қилаётганини қачон англаймиз? Ахир дунёда ёвузлик, ахлоқсизликнинг мавжудлигини бошқа йўл билан тушунтириш ҳам мумкинку, деб, ҳозир айрим тараққий этган давлатларда одамлар фарзандларини интернетдан «ажратиб» олишяпти ва китоб билан ошно қилишяпти. Чунки, бузғунчи ва ёвуз фикрлар вайронкорликни, жаҳолатни, урушни тарғиб қилади. Улар ижтимоийлашиб, жамиятдаги муайян гуруҳлар, қатламлар онгига таъсир қилиш, ёвузлар манфаатларини ифодалайдиган ғояга айланиши жамиятда беқарорлик муҳитини вужудга келтириб, одамлар бошига катта кулфатлар, бахтсизликлар солиши мумкин. Масалан, ақидапарастлик, агрессив миллатчилик, буюк давлатчилик шовинизми, экстремизм, халқаро терроризм бунга мисолдир.\nЭлбошимиз «Келажакка йўлланма: маънавий янгиланиш» дастурий мақоласининг бир бўлимини «Билимнинг тантана қилиши» деб атади. Бу бежиз эмас. «Муваффақиятли бўлишнинг энг асосий, бош омили билим эканини ҳар ким теран тушуниши керак. Ёшларимиз устувор берадиган мақсадлар қаторида билим ҳар доим биринчи ўринда туриши шарт. Сабаби, қадриятлар тизимида билимни ҳамма нарсадан устун қўядиган миллатгина ютуққа эришади», деб хулоса қилади Нурсултан Назарбаев. Давлатимиз раҳбарининг таклифига биноан «Ижтимоий ва гуманитар фанлар бўйича “Янги гуманитар таълим. Қозоқ тилидаги 100та янги дарслик” лойиҳаси ҳам йўлга қўйилиб, яқинда улардан 18тасининг тақдимоти ўтди. Лойиҳа савияси паст китоблар ёзиб, ёшларимизни мутолаадан бездираётган айрим «ёзувчи»ларнинг йўлини ёпишга хизмат қилади.\n– Оға, эллик тенге садақа қилинг, бошим оғриб турибди. Ақтўбедан келаётган эдим, йўлда пулимни олдириб қўйдим, – деди йўлда уст-боши расво бир йигит.\n– Эллик тенгени нима қиласан? – сўрадим мен.\n– Эллик тенгем бор, шунга қўшиб, «бош оғриғи»ни ёзаман, – жавоб берди у.\n– Боламга китоб сотиб олмоқчи эдим, шунга эллик тенге етмай турибди, деб сўраганингда, берардим. Заҳар ют, деб, сенга 50 тенге берайми? – деб, гапни қисқа қилдим.\nБўш вақтини чойхона ва тамаддихоналарда ўтказиб, ўғли ёки қизига битта китоб олиб беришга пулини қизғанадиган ота-оналарни мен ўша “алкаш”га ўхшатаман.\nЎтган йили Элбоши Билим кунида Астанадаги 64-сонли мактабда ватанпарварлик дарсини ўтказди. Унда Давлатимиз раҳбари китоб, аввало, ёш авлод онгу шуурида она тилига ҳурмат ва эҳтиром, ўзликни англаш, Ватанга муҳаббат, унинг тақдири учун дахлдорлик, фидойилик туйғуларини мустаҳкам қарор топтиришнинг асосий омилларидан бири эканини таъкидлаб, ижтимоий тармоқларга берилиб кетмасдан, Лев Толстой, Антон Чехов, Оноре де Бальзак ва бошқа ёзувчилар ва айрим файласуф ҳамда мутафаккирларнинг асарларини ўқишни маслаҳат берди.\n– Инсонни икки нарса шакллантиради, – деди у. – Бири ўқиётган китоби, иккинчиси – доимий суҳбатдоши. Мен сизларга биринчи навбатда буюк рус ёзувчиси Лев Толстойнинг асарларини ўқишни маслаҳат бераман. Ундаги айрим сабоқлар ҳаётингизда, албатта, асқотади. Чехов асарлари ҳам ҳаётий муносабатларга асосланган. Мен ўзим файласуф Сенеканинг асарларини зўр қизиқиш билан ўқийман.\nШунингдек, Элбоши ижтимоий тармоқларга сарфланган вақтни китоб мутолаасига бағишлаш каттароқ фойда келтиришини таъкидлади.\n– Ижтиомий тармоқларда ўтиравергандан кўра, китоб ўқиш керак. Ҳозир бу расм бўлди, лекин ўтиб кетади. «Хиппи»лар ҳам бўлган, «стиляга»лар ҳам бўлган». Бари ўтиб кетди. Бу ҳам ўтиб кетади, – деди у.\nДарҳақиқат, фарзандларимизда гўзал сўз уларнинг сезгисини тарбиялашдан бошланади.\nЯъни, мен қўшин тортмасдан Хитойдан Хуросонгача бўлган ҳамма мамлакатларни эгалладим. Қайси мамлакатни эгалламоқчи бўлсам, фармонга қўшиб, битта шеърлар тўпламимни жўнатдим, дейди Навоий. Бу бебаҳо сатрлар орқали улуғ шоиримиз худди бугунги кунларимизни назарда тутгандек. Чунки Президентимиз ҳар бир чиқишида, ёшлар билан мулоқотларида ҳам китобнинг ўрни ва қадри ҳақида фикр билдираяпти.\n«Абайнинг донолиги, Ауезовнинг уламолилиги, Жамбилнинг қўшиқлари ва Қурманғазининг куйлари, асрлар қаъридан келаётган боболар саси – бу бизнинг маънавий маданиятимизнинг бир парчасигина», деганда Н. Назарбаев буюк бобокалонларимизни шу қадар меҳру муҳаббат, ифтихор билан тилга олдики, самимий нигоҳларида ёлқинланган бу туйғулар ҳар биримизнинг қалбимизга покиза чашмадан оқаётган ирмоқ каби қуйилди. «Албатта, туғилган ернинг тарихини билган ва ундан фахрланган яхши. Бироқ ундан ҳам муҳимроқ масалани – ўзингнинг яхлит буюк миллат фарзанди эканингни унутишга асло бўлмайди», деган сўзлари эса маънавий янгиланишнинг ўзагига айланиши керак.\nЭлбошимизнинг мактубларида келтирилган эзгулик, бунёдкорлик, ҳамкорлик, озодлик, эркинликка қаратилган фикрлар мамлакатда осойишталик, халқлар ўртасида тотувлик, барқарорликка хизмат қилади.\nПрезидентимизнинг бунёдкор ғоялари инсонни улуғлайдиган, унинг куч-ғайрати ва салоҳиятини ошириб, халқи, Ватани, бутун инсоният учун фойдали ишлар қилишга сафарбар этадиган, ўзида тараққиёт, маърифат, дўстлик, тинчлик, адолат, ҳалоллик, поклик каби эзгу ниятларни мужассам этган ғоялардир. Улар мамлакат тараққиётида муҳим ўрин тутади.\nН. Назарбаев «Билимли, кўзи очиқ, дили уйғоқ бўлишга интилиш – қонимизда бор хусусият», деганларида умумжаҳон маданияти тарихидан мустаҳкам ўрин эгаллаган алломаларимиз ижодини назарда тутди.\nМасалан, жаҳон маданияти тарихида чуқур из қолдирган Абу Наср Форобий ўнлаб тилларни билган ва ўнлаб халқлар маданияти ҳамда маънавиятини чуқур ўрганган. Бундай мисолларни жуда кўплаб келтириш мумкин. Энг муҳим жиҳати шундаки, ўша буюк аждодларимиз жаҳон халқлари маънавиятини ўрганибгина қолмай, уларни чуқур таҳлил қилишди, тегишли жойларини ривожлантириб, оламшумул кашфиётлар яратишди. Аждодларимиз тарихи жаҳон халқлари маънавиятига ҳурмат билан қараш, керакли жойларини ўрганиб, ижодий ривожлантириш орқалигина маънавият чўққисига эришиш мумкинлигидан гувоҳлик беради.\nБунинг учун ёшларимиз инглиз тилини мукаммал эгаллашлари керак. «Бир қараганда, ер юзидаги миллиарддан ортиқ одам она тили билан бирга, профессионал алоқа воситаси сифатида ёппасига ўрганаётган инглиз тилини бизнинг ҳам оммавий равишда ҳамда жадал ўрганишимиз кераклиги ҳеч бир исботни талаб қилмайдигандай гўё.\nЕвропа Иттифоқининг 400 миллиондан ортиқ фуқароси она тиллари – немис, фаранг, испан, италян ёки бошқа тилларни ҳурмат қилмайдими? Ёки 100 миллионлаган хитой ва индонезияликлар, малайзияликлар инглиз тилини эрмакка ўрганаётирми?», дея савол қўяди Элбоши дастурий мақоласида.\nДемак, инглиз тилини ўрганиш билан бир қаторда давлат тилини лотин графикасига ўтказиш ҳам давр талаби эканини Нурсултан Назарбаев қуйидагича изоҳлайди:\n«Биз XXI асрнинг дунёвий харитасида ҳеч кимга ўхшамайдиган, ўз ўрнига эга миллат бўламиз, десак, “Жаҳондаги замонавий қозоғистонча маданият” лойиҳасини амалга оширишимиз керак.\nДунё бизни “қора олтин” ёки ташқи сиёсатдаги йирик ташаббусларимиз билангина эмас, балки маданий ютуқларимиз орқали ҳам таниши зарур.\nУшбу лойиҳа нимани кўзлайди? Биринчи, мамлакат маданияти БМТнинг олти тили – инглиз, рус, хитой, испан, араб ва француз тилларида сўзлаши учун мақсадли тамойилимиз бўлиши шарт. Иккинчи, у бугунги қозоғистонликлар яратган ва яратаётган замонавий маданият бўлиши лозим. Учинчи, маданий хазиналаримизни жаҳон жамоатчилигига таништиришнинг мутлақо янги усулларини топиш керак».\nИнсоннинг инсон бўлиб қолишини белгилаш ҳам асримиз зиммасида. БМТ она сайёрамиз тақдирини ўйлаб, минбарни кўп маротаба давлатимиз раҳбари Нурсултан Назарбаевга бераётганини кузатмоқдамиз. Қозоғистон январь ойида БМТнинг Хавфсизлик кенгашига раислик қилиб, Элбоши ўз нутқида ушбу ташкилотнинг босқичма-босқич ислоҳ этилиб, такомиллаштирилиши, Марказий Осиёда хавфсизлик ва барқарорликни таъминлаш билан боғлиқ муаммолар тўғрисида сўз юритиб, қатор стратегик масалаларга тўхталди.\nИстиқболли ҳамкорликни давом эттириб, ер юзида тинчликни сақлаш, терроризмга қарши курашиш, инсон ҳуқуқларини, атроф-муҳитни ҳимоялаш каби умумбашарий муаммоларни ҳал этишда ушбу халқаро ташкилотнинг ўрни катта эканини эътироф этган Давлатимиз раҳбари Қозоғистоннинг БМТ билан ҳамкорлиги, Марказий Осиёдаги бугунги жараёнлар, минтақавий хавфсизлик ва экология муаммолари, Афғонистон можароси ва уни ҳал этиш йўлларига алоҳида тўхталди. Президентимиз илгари сурган таклифлар мажлис иштирокчилари томонидан катта қизиқиш билан қабул қилинди.\nКўриб турганингиздек, азиз асримиз оталарнинг фарзандлар олдидаги жавобгарлиги бир неча баравар ортганини кўрсатиб турибди. Дунёда мўъжизавий кашфиёт қилишдан ҳам бу муҳимроқдир. Адабиётшуносларнинг Марказий уйида «Литературная Россия» газетаси Мухтар Шахановнинг ижодий кечасини уюштириб, «Адашган тараққиёт» шеърий романи муҳокама қилинди. Кўп ўтмай, бу асарга олий мукофот берилди. Чингиз Айтматов ва Мухтар Шаханов ёзган «Чўққида қолган овчининг оҳи-зори» китобининг ёзилишидан мақсад нима? Инсониятни катта хавфдан огоҳ этиш. Дунёни маънавият қутқаришини исботлаш.\nБугунги кунда нафақат ёшлар, ҳатто, катталар ҳам тарбияга муҳтож бўлиб қолди. Ер юзида разолат, бадхулқлик, ёвузликлар урчияпти. Худди Содом ва Гоморра шаҳарларидаги каби. Бу қавм Аллоҳ томонидан даҳшатли бир фалокатда ҳалок этилиб, икки шаҳарни ер ютиб кетган. («Аъроф» сураси, 84-оят).\nПрезидентимиз таъкидлаганларидек, «янги шароитда янгиланишга бўлган ички интилиш – тараққиётимизнинг энг асосий қоидаси». Янги даврга мувофиқ бўлишимиз учун эса, биз ягона миллат – Тўртинчи саноат инқилоби шароитларида тарихий юксалиш бўсағасида турган миллат бўлиб жипслашишимиз керак!\nАвазхон АБДУФАТТОҲ, 2018-05-03, 10:26 309


Rost24 - "Nest one" бош режаси аниқ бўлмаган Тошкент учун катта муаммо бўладими?\nҲатто Бош режаси аниқ бўлмаган пойтахт учун осмонўпар бинолар ҳақиқий тирбандлик манбаи бўлмайдими?\nБу муаммога ечим топишни Тошкент ҳокимияти ўйлаб кўрмаган кўринади.\n1200 та хонадон, 700 та офис, меҳмонхона ва савдо марказлари бир жойга жамланган "Nest one" иншооти атрофида машиналарнинг изчил тирбандлиги келиб чиқиши табиий эмасми?\nПойтахтимизнинг Tashkent city қисмида Ўзбекистондаги биринчи энг баланд иншоот "Nest one" қад ростламоқда. 2019 йил 29 август санасида илк осмонўпар бино бўйича ўтказилган конференцияда таниқли тадбиркор Мурод Назаров "Nest one" 2021 йилнинг декабрь ойида қуриб битказилишини айтган. Ушбу мажмуа 1200 хонадон, 700 та офис ишчилари, меҳмонхона резидентлари ва савдо маркази ҳамда бино ходимларининг тонгги ишга жўнаш ва қайтиш вақтида кўчага сиғдиришни ҳисоб-китоб қилиб кўринг. Айни пайтда ҳаракатланиш тобора қийинлашиб бораётган "Nest one" иншоотига яқин бўлган Ботир Зокиров ва Ислом Каримов кўчаларида юзага келадиган тирбандликни тасаввур қилиш қийин эмас.\nТошкентдаги асосий тирбандлик Шифокорлар кўчаси, Юнусобод туманининг “Mega Planet” мажмуаси, "Самарқанд Дарвоза" савдо маркази атрофидаги тонги ва кечки тирбандликлар эртага "Nest one" яқинида ҳам юзага келиш эҳтимоли тобора кун сайин ойдинлашиб бормоқда.\nПойтахт аҳолиси 2019 йил 1 апрель ҳолатига кўра 2,510 миллион кишини ташкил этган. Кун сайин аҳоли ҳам, транспорт воситалари ҳам кўпайиб бораётгани инобатга олинса, охирги 10 йилда шаҳарда автомобиллар сони 250 мингтадан 510 мингтага, яъни 2 баравар ошганини кўриш мумкин. Сўнгги йиллардаги автомобилларнинг ортиб бориши 10 йиллик кўрсаткичдан ҳам юқори бўлиши табиий. Шу кеча-кундузда ҳам Ислом Каримов кўчасида эрталаб ва кечки (08:00-09:00 ва 18:00-20:00) вақтларда доим тирбандлик ҳосил бўлади. Тошкентнинг энг йирик кўчаларидан бўлган Навоий кўчасининг 24 та чорраҳасида тирбандлик юзага келади. Мана шу тирбандлик яқинида 1900 нафардан ортиқ одамларни жамловчи бино фаолият бошлаши янги муаммоларни келтириб чиқариши мумкин.\nОсмонўпар бинолари билан фахрланадиган кўпгина давлатларда ҳам бу каби иншоотлар йўл ҳаракатидаги тирбандликлар сабабчиси сифатида кўрилади. Тошкент шаҳри автомобилларнинг катта оқимига мослашмаганини ҳисобга олсак, янги энг баланд бино пойтахт учун энг катта муаммо бўлиши мумкин.\nМазкур масала юзасидан “Murad Buildings” маъмуриятига қўнғироқ қилганимизда ўзини Мурод Назаровнинг ёрдамчиси сифатида таништирган Санжар исмли ходим "Nest one" ортидан шаҳарда юзага келадиган тирбандликка улар жавобгар эмаслигини ва бу бўйича Тошкент шаҳар ҳокимлиги масъул эканини маълум қилди.\nТошкентда айни дамда юзага келаётган тирбандликларга ҳокимият томонидан ечим берилмаган бир вақтда яна бир йирик тирбандлик келтирувчи мажмуа қуриб битказилмоқда.\nҚолаверса, 2013 йилда ишлаб чиқилган аммо тасдиқланмаган Тошкент шаҳрининг Бош режаси ҳамон тасдиқлангани йўқ. Президентнинг 2018 йил август ойидаги фармонига мувофиқ, Тошкент шаҳар ҳокими 2019 йил 1 январга қадар "Тошкент шаҳрининг Бош режаси" концепциясини тасдиқлаш тўғрисидаги Президент қарори лойиҳасини тақдим этиши керак эди. Кейинчалик бу жараён 2020 йилга қолдирилгани маълум қилинди. 2020 йил 10 декабр санасида қурилиш вазири ўринбосари Шерзод Ҳидоятов пойтахт қурилишининг бош режаси кейинги икки йилда тайёр бўлиши, 2023 йилда тасдиқланиши кутилаётгани ҳақида гапирган.\nТег: Tashkent city Nest one Бош режа\nТошкендда бир карич ЕР колмаганда бош режа таййор буладиё\nКачонки, Тошкент шахрининг маркази, манфаатдорлар томонидан тулик узлаштирилса, ушандагина Бош режа тасдикланади.\nАлбатта тирбандлик келтириб чикаради.Хитойда йуллар Бир Нечча этажли .чоррахалар хаттоки 9-10этажли килиб курилган .бизда шундай имконият борма?бу бинога Хаима автомашина да бориши аник\nХамма гапингизга кушиламан бу катта муаммо булади. Лекин Осмонупар деган сузингиз нотугри бунака иншоотларни курмагансиз шекилли.


Украинада Виктор Янукович ҳибсга олиниши мумкин - BBC News O'zbek\nУкраина муваққат ички ишлар вазири Арсен Аваковнинг хабар тарқатишича, қудратдан кетказилган президент Виктор Януковични ҳибсга олиш учун ордер чиқарилган ва қидирув эълон қилинган.\nАрсен Аваков Facebook ижтимоий тармоғида берган хабарга кўра, Янукович ва бошқа бир қанча мулозимларга "тинч фуқароларни оммавий ўлдириш" бўйича жиноий иш очилган.\nКиевда намойишларни тарқатиш ўнлаб қурбонларга сабаб бўлганди.\nШанба куни Рада депутатлари Янукович конституцион мажбуриятларни бажармаганлигини айтиб, уни президентлик лавозимидан бўшатишни ёқлаб овоз берганлар. Украинада муддатидан олдинги президентлик сайловлари 25 майга белгиланган.\nВоқеалар ривожи ортидан Украинада президент дохил, қатор давлат мулозимлари мамлакатдан чиқиб кетишга уринганлар.\nЯкшанба куни Виктор Янукович чартер рейси билан Донецкдан учмоқчи бўлганда, керакли ҳужжатлар йўқлиги боис бунга узн берилмагани ҳақида хабар чиққан.\n"У (Янукович) Россияга учиши керак бўлган учоққа ўтирмоқчи бўлди, бироқ чегарачилар уни тўхтатиб қолишди. Ҳозир қаердадир, Донецкда яширинган",- деб айтган муваққат президент Александр Турчинов.\nМуваққат ички ишлар вазири Аваковнинг айтишича, Януковични якшанба куни Қримнинг Балаклавасида кўрганлар.\n"Янукович президент маъмурияти раҳбари Андрей Клюев билан бирга уч машинада Балаклавадан номаълум томонга қараб кетган. Улар билан алоқага чиқишнинг иложи йўқ", деган у.\nУкраина Ички Ишлар вазирлиги матбуот хизмати ҳозирча бу хабарни изоҳламаган.\nБундан олдин Янукович мухолифатнинг истеъфога чиқиш талабини рад этган ва мамлакатдаги охирги воқеаларни "давлат тўнтариши" деб атаганди.\n"Ғазнада пул йўқ"\n"Янукович Азларов(собиқ бош вазир) билан бирга ғазнада ҳеч нарса қолдирмаган. Жаҳон иқтисодининг кўтарилиши манзарасида Украина иқтисоди пастликка қараб кетмоқда ва инқироз ҳолатида", деб маълум қилган муваққат президент Турчинов Рада йиғилишида.\n"Янги ҳукуматнинг вазифаси мамлакатни жарликдан қутқариб қолиш, валюта курсини барқарорлаштириш, иш ҳақлари, пенсия, стипендияларни ўз вақтида тўлашни кафолатлаш, инвесторларнинг ишончини қайтариш, янги иш ўринлари тузиш, корхоналарни ривожлантиришга кўмаклашиш", деган жаноб Турчинов.\nПрезидент Янукович мухолифат лидерлари билан музокара ўтказади


Фарғона вилояти ҳокимлиги Муса Ерниязов вафоти муносабати билан таъзия билдирди\n01.08.2020 | 20:32\nФарғона вилояти ҳокимлиги Қорақалпоғистон Жўқорғи Кенгеси раиси Муса Ерниязовнинг вафоти муносабати билан таъзия изҳор этди. Бу ҳақда вилоят ҳокимлиги матбуот хизмати хабар берди.\n«Давлат ва жамоат арбоби, Қорақалпоғистон Жўқорғи Кенгеси раиси — Ўзбекистон Республикаси Сенати раисининг ўринбосари, Ўзбекистон Қаҳрамони Муса Тажетдинович Ерниязовнинг вафоти Фарғона вилояти аҳлини ҳам қайғуга солди.\nБу инсон умрининг салкам йигирма йилини Қорақалпоғистон халқининг бахтли келажагини таъминлаш йўлида сарфлади. Қорақалпоғистонликларнинг қўлга киритган барча ютуқларида халқ тилида меҳр билан ъотаъ деб аталган етакчининг чексиз хизмати бор.\nҚорақалпоғистонликлар Муса Ерниязов номи билан фахрланишга тўла ҳақлидирлар. У қаерда, қандай вазифада ишламасин, Ватанимиз ва халқимизга ҳалол, сидқидил хизмат қилди.\nУ эришган ҳаётдаги энг катта бойлик халқ ишончи эди. Aйниқса, Орол бўйидаги экологик вазиятни изга солиш, одамлар турмуш даражасини юксалтириш борасидаги улкан бунёдкорлик ишлари халқ қалбидан чуқур ўрин олган.\nМуса Тажетдинович яратган раҳбарлик мактаби ва тажрибаси ҳам кўплаб ёшларга ўрнак ва ибрат бўлиб қолади. Бу қалби кенг ва пок инсон фарғоналикларнинг кўҳна Қорақалпоғистонда ҳамкорликда деҳқончилик қилишлари, чорвачиликни ривожлантиришлари учун ҳам барча шароит яратиб берганди. Фарғона вилоятида этник қорақалпоқлар яшайдиган қишлоқ аҳли ҳолидан хабардор бўлиб турарди.\nЗамонамизнинг мамлакат тараққиётига беқиёс ҳисса қўшган етук давлат арбоби, билимдон раҳбарларидан бири Муса Тажетдинович Ерниёзовнинг порлоқ хотираси биз, фарғоналикларнинг ҳам қалбларида доимо сақланиб қолади.\nҚорақалпоқ халқига, марҳумнинг оила аъзоларига ҳамдардлигимизни билдирамиз.»\nAввалроқ Шавкат Мирзиёев Ўзбекистон Қаҳрамони Муса Ерниязовнинг вафоти муносабати билан ҳамдардлик билдиргани хабар қилинганди. Шунингдек, Президент 1 август куни Нукусга етиб борди ва Муса Ерниязовнинг таъзия маросимида иштирок этди.


Самарқанддаги хонадонларнинг бирида ёнғин содир бўлди - Daryo\n13:14, 18.09.2021 17453\nСамарқанд шаҳридаги хонадонларнинг бири ёниб кетди, дея хабар қилмоқда «Zarnews».\nҚайд этилишича, 2021 йилнинг 17 сентябрь куни соат 1:59 да Самарқанд шаҳар «Азизон» МФЙ Чорбоғ кўчаси 1-йўлак 3-уйда яшовчи 1957 йилда туғилган фуқаро С.Т.нинг яшаш уйида ёнғин содир бўлаётгани тўғрисида тезкор хабар келиб тушган.\nВоқеа жойига Самарқанд шаҳар ФВБ ЙҚҚлардан 4 та ёнғин ўчириш машинаси ва 1 та «КамАЗ» соат 02:11 да етиб борган. Ёнғин соат 03:15 да тўлиқ бартараф этилган.\nҚутқарувчиларнинг тезкор ҳаракатлари натижасида ёнғин ён атрофида мавжуд қўшни хонадонларга тарқалиб кетишининг олди олинган. Ёнғин натижасида яшаш уйининг 150 метр квадрат майдондаги уй жиҳозлари тўлиқ ёниб зарарланган.\nСодир бўлган ҳодиса оқибатида жабрланган ва ҳалок бўлганлар йўқ. Ёнғин сабаби ҳозирда аниқланмоқда.\nБундан аввал Наманган шаҳри марказида юз берган кучли ёнғин бир соатдан сўнг бартараф этилгани, Юнусободдаги ошхонада ёнғин келиб чиққани ҳамда Наманганда талабалар турар жойида ёнғин содир бўлгани ҳақида хабар берилганди.\n20:27, 08.10.2021 137129\n18:12, 28.09.2021 76862\n08:02, 26.09.2021 79704\n11:49 Бугун 893\n11:47 Бугун 845\n11:29 Бугун 1804\n11:05 Бугун 5170\n20:37, 22.10.2021 114656\n14:18, 23.10.2021 61188\n22:36, 22.10.2021 58258\n22:15, 22.10.2021 56599


БМТ Исроилнинг Шарқий Қуддусдаги хатти-ҳаракатини қоралади. Яна нима гап? - xabar.uz\nБМТ Исроилнинг Шарқий Қуддусдаги хатти-ҳаракатини қоралади....\n22.01.2022 15:17 0 1430\n1. Бу масалада ҳатто АҚШ ҳам яқин иттифоқчига эътироз билдирди.\nИсроил полицияси ишғол остидаги Фаластин ерларида – Шарқий Қуддуснинг Шайх Жарроҳ мавзесида яшовчи оилаларни мажбуран кўчиришга киришди. Хонадон эгалари ҳайдаб чиқарилиб, тураржой бульдозер билан текисланган. Фаластинликларнинг уйи ўрнида Исроил аҳолиси учун уйлар қурилиши режалаштирилган. Ишғол остидаги Ғарбий соҳил ҳамда Шарқий Қуддусдаги фаластинлик оилалар уйларини бузиш жараёни кейинги пайтларда жадаллашгани айтилмоқда.\nШайх Жарроҳ мавзесидаги фаластинликларни мажбуран кўчириш ҳақидаги қарор 2017 йилдан буён баҳсларга сабаб бўлиб келади. Исроил томони ҳудуд яҳудийларга тегишли эканини даъво қилмоқда. Халқаро ҳамжамият эса фаластинлик оилалар бу ерга БМТнинг қочқинлар ишлари бўйича идораси билан келишув асосида жойлашганини таъкидламоқда.\nИсроил полицияси томонидан Шайх Жарроҳ мавзесида куни кеча олиб борилган операция БМТнинг Яқин Шарқдаги тинчлик жараёни бўйича махсус мувофиқлаштирувчиси Тор Веннесланд томонидан қораланди.\nБМТга кўра, сўнгги ўн йилликлар давомида Шарқий Қуддусда 220 минг кишилик яҳудий қасабалари қурилди. Фото: AFP\n«(Ишғол остидаги ҳудудларда) тураржойлар қуриш халқаро ҳуқуққа зид ноқонуний ҳаракат экани ва тинчликка эришишга жиддий тўсиқ эканини таъкидлашни истардим. Исроил ҳукуматини тураржойлар қуришни зудлик билан тўхтатишга чақираман», – деди БМТ вакили Т.Веннесланд.\nЕвропа Иттифоқи ҳам Исроилдан фаластинликларни кўчириш, уйларини бузиш ва яҳудий қасабалари барпо қилишни тўхтатишни талаб қилди. Баёнотда Шарқий Қуддусдаги фаластинлик оилаларнинг ўн йиллар давомида яшаб келаётган бошпанасидан чиқариб юборилиши ўзи шундоқ ҳам мураккаб муаммони баттар чигаллаштириши таъкидланади. Расмий Брюссель яҳудий тураржойлари қуриш режаси Қуддусни ҳар икки давлат пойтахтига айланиши йўлидаги уринишларни йўққа чиқаришидан ҳам хавотирда.\nКейинги йилларда Исроил–Фаластин зиддиятида бутунлай биринчи томон манфаатини ҳимоя қилаётган АҚШ ҳам бу гал яқин иттифоқчисини босиқлик ва вазминликка чақирди. Қўшма Штатларнинг БМТдаги доимий вакили Линда Томас-Гринфилд Шайх Жарроҳдаги ҳодисаларни атайин зўравонлик ва нафрат қўзғашга уриниш ўлароқ баҳолаб, ҳар икки томон ўзбошимча қадамлардан тийилиши кераклигини урғулади.\nФаластин томони Исроилни ноқонуний тураржойлар қуриш орқали Қуддуснинг тарихий, ҳуқуқий ва этник харитасини ўзгартиришга уринишда айбламоқда. Қайд этилишича, шу йўл билан Шарқий Қуддуснинг Фаластин пойтахти сифатида мақомини буткул тугатиш кўзланмоқда.\nЭслатиб ўтамиз, Исроил Шарқий Қуддусни 1967 йили олти кунлик урушдан кейин эгаллаб олган. Кўплаб мамлакатлар қарши чиқаётганига қарамай, Исроил маъмурияти Қуддус тўлиғича уларга тегишли экани ва яхлит пойтахт эканини даъво қилмоқда. Фаластинликлар эса Шарқий Қуддус мустақил давлатнинг бўлғуси пойтахти бўлишига умид қилади.\nФаластинликлар ноқонуний бузиш ва қурилишлар сабаб бир неча йилдан буён норозилик намойишлари ўтказиб келмоқда. Аввал хабар берганимиздек, ҳатто 2021 йил Рамазон ойининг Қадр кечасида ҳам зўравонлик кузатилган.\nЎшанда вазиятга БМТ Бош котиби Антониу Гутерриш аралашиб, Исроил ҳукуматини куч ишлатмасликка, фаластинликларни эса ракета ҳужумлари уюштирмасликка чорлаган эди. Халқаро ташкилот босиб олинган ҳудудларда инсон ҳуқуқарига риоя этиш муҳимлигини таъкидлаб, яҳудий тураржойларни кенгайтиришни тўхтатишга даъват этиб келади.\nБМТ Исроил Қуддус


Ўзбекистон Кубоги-2018. “Севинч” – “Қизилқум Guli” учрашуви расмийлари - "Севинч"\n"Севинч" > Янгиликлар > Янгиликлар > Ўзбекистон Кубоги-2018. “Севинч” – “Қизилқум Guli” учрашуви расмийлари\nҚаршининг “Севинч” клуби кубок баҳсларини эртага, 16 сентябр куни ўз майдонида Навоийнинг “Қизилқум Guli” жамоасига қарши учрашув билан бошлайди. Мазкур учрашув “Геолог” стадионида соат 16:00да бошланади.\nУшбу учрашувни Ахмаджон Эргашев бошқаради. Қанотларда унга Хайринисо Эркинова ва Александра Кончиковалар ёрдам беришади. Ҳакамларнинг барчаси Тошкент шаҳридан. Захира ҳаками сифатида ҳамшаҳаримиз Комилжон Расулов ишлайди.\nУчрашувдаги ҳакамлар ишини Ибрагим Шарипов назорат қилади. Бухоро шаҳридан\nУчрашув комиссари – Cардор Қудратуллаев.\nXVII Ўзбекистон кубоги, 1/8 финали дастлабки учрашув\n“СЕВИНЧ” – “ҚИЗИЛҚУМ GULI”


02.11.2020 – КУН УЗ\nГлавная / 2020 / November / 02\nАрхивы за день : 02.11.2020\n02.11.2020\tСиёсат Comments Off on Шавкат Мирзиёевнинг БМТдаги таклифлари юзасидан ишчи гуруҳ йиғилиши ўтказилди\nЎзбекистон президенти Шавкат Мирзиёевнинг Бирлашган Миллатлар Ташкилоти минбарида билдирган таклифларини амалга ошириш мақсадида ишчи гуруҳ тузилди ва унинг биринчи йиғилиши ўтказилди. Пандемия даврида мамлакатларнинг ихтиёрий мажбуриятларни қабул қилиш тўғрисидаги кодексни ишлаб чиқиш таклифи Шавкат Мирзиёев томонидан биринчи марта шу йилнинг июль ойида Халқаро меҳнат ташкилоти ўтказган саммитда илгари сурилган эди. …\nАҚШда президентлик сайловлари: финиш. Оқ уй кимга насиб этади?\n02.11.2020\tЖаҳон Comments Off on АҚШда президентлик сайловлари: финиш. Оқ уй кимга насиб этади?\nАҚШ тарихида илк бор президентлик сайловлари натижаси расмий овоз бериш кунидан олдин ҳал бўлиши мумкин. Америкалик сайловчиларнинг қарийб ярми муддатидан олдин овоз бериб бўлишган, барча ижтимоий сўровлар Жо Байден ўз рақибини ишонч билан ортда қолдираётганини кўрсатмоқда. Лекин тўрт йил муқаддам ҳам сўровлар Дональд Трампнинг мағлубиятидан дарак бераётганди. GETTY/EPA АҚШда овоз …


АҚШ матбуоти Трампни чегара муаммоларини ҳал этишда Ўзбекистондан ўрнак олишга чақирди\nЧегарада юз берадиган баҳслар сўнгги вақтларда Буюк Британия, АҚШ ва Европа Иттифоқида сиёсий инқирозга олиб келиши мумкинлиги билан алоҳида аҳамиятга эга бўла бошлади.\n2018 йилда Буюк Британияда ирланд ёрдами масаласи мамлакатни мисли кўрилмаган сиёсий инқирозга олиб келди. Бундан ташқари, 2200 дан ортиқ мигрант ЕИнинг қаттиқ чегара сиёсати сабаб денгизда ҳалок бўлди. Бу ҳам етмаганидек ЕИда чегара назорати етарлича қаттиқ тартибда эмас, деб топилди.\nАнлантика океанининг нариги томонида АҚШ президенти Дональд Трампнинг Мексикадан келаётган мигрантлар оқимини мамлакат учун хавфли деб топиб, уларни тўхтатишга уриниши кескин баҳслар билан ўтадиган 2018 йилдаги оралиқ сайловларни янада қизғин ўтишига сабаб бўлди. АҚШ Конгрессида чегарадги деворни молиялаштириш борасидаги келишмовчиликлар Америка ҳукумати иш фаолиятини тўхтатишига олиб келди.\nБу ҳолат 1990-йилларда совуқ уруш тугагандан кейин глобаллашув жараёни бошланган вақтда назариётчи олим Кеничи Омае томонидан илгари сурилган чегарасиз дунё ғоясидан йироқ. Бунинг ўрнига биз ҳозирда дунёни бўлиб олиниши га гувоҳ бўляпмиз. Тарихчи Тимоти Синдер бундай жисмоний ва рамзий бўлинишни Ғарб атрофидаги девор деб атаган.\nБироқ ғарбдаги тасвир дунёда ягона эмас. 2018 йилда Осиё ва Африкада ўрганиш мумкин бўлган ва умид уйғотувчи қатор воқеалар содир бўлди.\nХалқаро жамоатчилик радиоси (Public Radio International) вакили 2018 йилда Ўзбекистон-Қирғизистон чегарасида бўлиб, кўплаб одамлар савдо қилиш ва чегара ортида қолган қариндошларини кўриш учун эркин ўтиб юрганига гувоҳ бўлганини айтган.\nЯхши чегарани қандай қуриш мумкин?\nЯхши чегара бу харитадаги техник чизиқлар эмас, сиёсий эркинликдир. Ўзбекистон ва Эфиопияда раҳбариятнинг алмашинуви чегаранинг делимитация ва демаркация қилинишида муҳим омил бўлди. Ваҳоланки, бунгача бу давлатларнинг чегараларидаги вазият боши берк кўчага кириб қолганди.\nБуюк Британияда Brexit сабаб ирландлар билан келиб чиққан муаммо ва АҚШда Трампнинг девор қуриши сиёсий инқироз ҳолатини яратди, миллатчилик кучайди. Ҳар йили ЕИ чегараларининг ҳарбийлаштирилгани оқибатида минглаб мигрантлар ҳалок бўлади. Дунёдаги бошқа ҳеч бир давлат чегарасида бунчалик қурбон берилмайди. Аммо буларнинг олдини олиш мумкин, бунинг учун сиёсий танлов қилиш керак, холос.\nКиритилди: 17:02 08.01.2019. Ўқилди: 2511 марта. Фикрлар сони: 0 та.


Хожали қирғини қандай содир этилганди? | www.ziyouz.uz\nБош саҳифа ЯнгиликларХожали қирғини қандай содир этилганди?\n26 февраль куни замонавий Озарбойжон тарихидаги мудҳиш фожиа – Хожали қирғинига 25 йил тўлди. Ушбу сана муносабати билан Озарбойжон матбуотида қатлиом куни Арманистон ҳарбийлари томонидан содир этилган жиноятларга оид бир қатор мақолалар эълон қилинди. Улар орасида қирғинда бевосита иштирок этган шахсларнинг ўз иқрорлари ҳам мавжуд.\nТаҳлилчи Томас де Ваалнинг Хожалида тинч аҳоли ҳам қурбон бўлгани ҳақидаги саволига Арманистон расмийси бундай жавоб берган: “Бундай масалалар ҳақида очиқ-ошкора гапирилмайди. Рухсат этилганича гапирилади. Мен ҳам шундай қилақолай… Хожали ўз вақтида бутун Қорабоғнинг ғашига тегар эди. Хожалига қадар озарбойжонликлар барини ҳазил деб фаҳмлаган ди. Қолаверса, озарбойжонликлар арманилар тинч аҳолига қўл кўтара олмайди деб ўйлаган эди. Бу қарашни йўққа чиқариш керак эди. Шундай бўлди ҳам”, – деган С.Саргсян.\nАрманистонлик ёзувчи Зорий Балаян “Қалбимизнинг қайта уйғониши” деб номланган китобида 1992 йилнинг 26 февралида Хожали содир этилган мудҳиш жиноятларни оқлаб ёзади. Муаллиф 13 ёшли ўсмирнинг шафқатсизларча қатл этилганини тасвирларкан, “Шундан кейин қалбим қувончга тўлди. Сўнгра Хачатур жони узилган боланинг танасини бўлакларга ажратди ва кўппакларга ташлади. Кечқурун яна уч турк боласини шундай қилиб ўлдирдик”, – деб ёзади.\nБошқа бир арман ёзувчиси, айни пайтда Ливанда истиқомат қилувчи Давид Хердиян “Салиб йўлида” деб номланган китобида аскарлар юзлаб инсон танасидан ҳосил қилинган кўприкдан ўтгани, Гафлан армани гуруҳи 2000 га яқин озарбойжон жасадини бўлиб-бўлиб ёққани ҳақида ёзади.\n“Охирги юк машинасида бошидан ва қўлидан яраланган 10 ёшли қизчани кўрдим. Диққат билан қараб, унинг ҳали ҳам нафас олаётганини билдим. Қаҳратон, очлик ва жароҳатларга қарамай, бола ҳали тирик эди. Мен қизчанинг ўлим билан олишаётган ўша нигоҳини ҳеч қачон унутмайман!” деб ёзади муаллиф.\nЭслатиб ўтамиз, 1992 йилнинг 25-26 февраль кунлари Арманистон қуролли кучлари Россиянинг Хонкендидаги 366-мотоўқчи полки ёрдамида Озарбойжоннинг Хожали шаҳрида оммавий қирғин жиноятини содир этди. Ўшанда 613 нафар тинч аҳоли қатл этилди, 487 киши жароҳатланди ва 1275 киши асир олинди. Асир олинганларнинг кўпи яқинлари бағрига қайтмади, уларнинг тақдири ҳали-ҳамон номаълум қолмоқда.\n← Аввалги Аввалги Агостиньо Нето (1922-1979)\nКейинги → Кейинги: Фозил Фарҳод. Кўклам куйи (ҳикоя)


Европада йўқолиб кетиш хавфи остида бўлган еттита жой - xabar.uz\nЕвропада йўқолиб кетиш хавфи остида бўлган...\n12.04.2021 19:29 0 2118\nЙўқолиб кетиш хавфи остида бўлган Европадаги ёдгорликлар ва маданий мерос объектлари рўйхатида еттита жой қайд этилди.\nБу ҳақда маданий мерос ва атроф-муҳитни тарғиб қилувчи ва ҳимоя қиладиган Europa Nostra ташкилоти хабар бермоқда. Унинг йиллик рейтинги бугунги кунда энг заиф объектларни ўз ичига олади.\nУлар Кантабриядаги (Испания) Сан-Хуан-де-Сокуэва черкови ва скит, Тиролдаги (Австрия) Ахензея темир йўли, Загребдаги (Хорватия) Мирога мозори, Эгей денгизидаги (Греция) бешта орол, Веронадаги (Италия) Жусти боғи, Скопьедаги (Шимолий Македония) марказий почта бўлими ва Косоводаги Дечан монастири.\nУларнинг аксарияти эскириб, шарти кетиб, парти қолган.\nмаданий мерос Европа ёдгорлик\nХориж 07/10, 07:20\nАҚШ россиялик хакерлар киберҳужумидан хавотирга тушиб қолди\nҲодиса 29/09, 22:32\nЕвропадаги энг баланд тоғ кичрайди\nХориж 23/09, 20:33\nГаз инқирози: Европани совуқ фаслда қора кунлари кутаётган айтилмоқда


«Бирга қайтарамиз пулини». Азиз Раметов хотинига қарзга тақинчоқ совға қилди — видео - ShouBiz.uz\nЯнгиликлар 13:42 | 3.5.22\nАзиз Раметов 3 март куни уйланганди. Актёр ўзидан 5 ёш кичик қизга уйланди. Уларнинг тўйи Тошкентдаги энг машҳур ресторанларнинг бирида бўлиб ўтган. Унга барча юлдузлар: хонанда, актёр, актриса, телебошловчи, қизиқчилар ташриф буюрганди. Дастлаб тўйхонага Азиз Раметов бир ўзи келган. Бир оз вақтдан сўнг рафиқаси келинлик либосида бошқа машинада келган.\nАзиз Раметовнинг рафиқаси илк бор юзини ниқобсиз кўрсатганди. Саида Раметованинг келини шу кунга қадар фақат юзидаги безак билан кўриниш берган. Шаҳло «Бахтлимиз» кўрсатувига берган интервьюсида ундан юзини кўрсатиш сўралган. У эса албатта кўрсатишини, безак шунчаки тўйига ҳавас қилиб, ўзи тайёрлагани учун ҳам тақиб юрганини айтган ва безагини олиб ташлаган.\nШунингдек, Азиз Раметовнинг рафиқаси актёр билан қандай танишгани ҳақида гапириб берганди. Шаҳло Умаровнинг сўзларига кўра, уларнинг танишувига Instagram сабаб бўлган. Дастлаб у актёрга ёзган. Улар реклама масаласи юзасидан суҳбатлашган.


Июн низоларини ўрганган халқаро тергов ҳайъати қандай ваколатларга эга бўлган? - BBC News O'zbek\nИюн низоларини ўрганган халқаро тергов ҳайъати қандай ваколатларга эга бўлган?\n1. Қирғизистон жанубида ўтган июн ойида юз берган воқеаларни ўрганиши кўзда тутилган халқаро мустақил тергов ҳайъати Қирғизистон Президенти Роза Ўтинбоеванинг сўрови асосида ташкил этилганди. Ўтинбоева хоним Оврўпода Хавфсизлик ва Ҳамкорлик Ташкилоти Парламент Ассамблеясининг Марказий Осиё бўйича махсус вакили Киммо Килюнен жанобларидан ҳайъатни тузишга ҳозирлик кўриш ишларини мувофиқлаштиришини сўраганди. Шундан сўнг БМТ, Оврўпода Хавфсизлик ва Ҳамкорлик Ташкилоти, Оврўпо Иттифоқи, МДҲ ва Инсон Ҳуқуқлари бўйича Олий комиссарлиги идораси батафсил маслаҳатлашиб, ҳайъатнинг фаолият юритиш шартларини келишиб олишади ва маъқуллашади. Халқаро мустақил тергов ҳайъати Қирғизистон жанубида 2010 йилнинг июн ойида рўй берган ҳодисаларга алоқадор факт ва шарт-шароитларни текшириш ваколатига эга бўлади. Ҳайъатга ўша пайтда содир этилган зўравонликлар ва жиноятларни халқаро қонунлар меъёрида таснифлаш, масъулларни аниқлаш ва айниқса, ўтган йилги ҳодисаларнинг такрорланмаслигининг олдини олиш, тинчлик, барқарорлик ва сулҳу мадорани қарор топтириш учун айбдорларни жавобгарликка тортиш чоралари ҳақида тавсиялар бериш ҳуқуқи берилади.\n2. Ҳисобот халқаро мустақил тергов ҳайъатининг Қирғизистон ва бошқа ерларда олиб борган жадал суҳбатлари ва таҳлилларига таянади. Ҳайъат ўз иш фаолияти давомида 750 нафар гувоҳ, 700 дона ҳужжат, минглаб фотосуратлар ва видеолавҳаларни кўриб чиқади. Халқаро мустақил тергов ҳайъати ўтган июн ойида Ўш ва Жалол-Ободда юз берган воқеаларнинг батафсил ва аниқ силсиласини яратишга муваффақ бўлади. Июн ҳодисалари минтақадаги тарихий ва сиёсий муҳит, айниқса, қирғиз ва ўзбек жамоалари орасидаги муносабатлар манзарасида кўрилиши шартлигини айтади. Худди шу муносабат билан халқаро мустақил тергов ҳайъати ўз ҳисоботида этник Ўзбекларнинг жамият ҳаётида етарлича ўрин тутмаганликлари ва Қирғизистон сиёсатида этно-миллатчилик руҳининг кучайиб бораётганига эътибор қаратади. Бундан ташқари, қудрат бўшлиғи ва бунинг ортидан келиб чиққан сиёсий рақобатни эслатади. Қирғизистон собиқ президенти Қурмонбек Бакиевни қудратдан четлатган 7 апрел ҳодисаларидан кейин мамлакат жанубида давлат ташкилотларининг қанчалар заиф бўлгани ва қонунлари деярли амал қилмаганига диққат қилади.\n3. Июн воқеалари жиддий инсоний талофатларга сабаб бўлди. Яна кўплаб кишиларнинг тан жароҳати олишлари билан якунланди. Жабрдийдаларнинг аксарияти ўзбеклардир. Жаъми 470 га яқин киши қурбон бўлди. Уларнинг сони янада ошиши кутилганди, аммо сўнгги рақамлар унчалик ҳам ўзгармади. Шифохоналарда 1.900 тача жабрдийдага тиббий хизмат кўрсатилди. Июн низоларидан қочиб, 111.000 киши қўшни Ўзбекистонга ўтди. 300.000 нафари эса, ўз турар-жойларини ташлаб чиқишга мажбур бўлишди. Катта сондаги уй-жой ва биноларга ҳам зиён етди. Улардан аксарияти яна ўзбекларники бўлиб чиқди. Жаъми 2.800 га яқин турар-жой ва бинолар вайрон бўлди. Халқаро мустақил тергов ҳайъати этник қирғизлар берган талофатлар ҳам озмунча бўлмаганини айтади. Ҳайъатга кўра, ўз текширувлари давомида ҳар икки жамоанинг ҳам йўқотишларга учраганлигини аниқлаган.\n4. Қурол-яроғларнинг қўлга киритилиши, тарқатилиши ва улардан қўлланилиши июн воқеаларининг ташвишга лойиқ жиҳатларидан биридир. Кўплаб ҳолатларда ҳужумчилар гуруҳи деярли ҳеч бир қаршиликсиз ҳарбийлар ва ҳуқуқ-тартибот ходимларининг қурол-яроғ ва ўқ-дориларини қўлга киритишган. БТР лар ҳам осонлик билан ҳужумчиларга ўтиб кетган. Халқаро мустақил тергов ҳайъати муайян хавотир билан 80 га яқин қурол-яроғ ва қарийб 19.000 та ўқ-дори ўрамасининг ҳануз топилмаганига ҳам диққат қилади. Ҳайъатга кўра, қирғизистонлик масъуллар қурол-яроғларнинг изсиз йўқолиши юзасидан рисоладагидек жиноий ва интизомий тергов ишлари олиб боришолмаган.\n5. Июн воқеаларига алоқадор фактлар ва шарт-шароитлар силсиласига таяниб, халқаро мустақил тергов ҳайъати зўравонликларни халқаро қонунлар меъёрларида таснифлаб чиққан. Ҳайъатнинг назарида июн низоларини уруш жиноятлари ёки қатлиом сирасига киритиб бўлмайди. Аммо агар далиллар маҳкама томонидан тўлиқ тасдиғини топса, 11, 12 ва 13 июн кунлари Ўшдаги маҳаллаларга қилинган муайян ҳужумлар чоғида қўл урилган баъзи бир амалларни инсониятга қарши жиноятга тенглаштириш мумкинлигини айтади. Ҳайъат буларнинг сирасида қотиллик, жинсий зўрлаш, жинсий зўравонликнинг бошқа кўринишлари, жисмоний зўравонлик(бошқа бир ноинсоний амал ўлароқ) ва муайян гуруҳнинг миллий заминда таъқиб этилиши ҳолларини санаб ўтади. Аммо Жалол-Ободда содир этилган бирор бир зўравонлик амалини инсониятга қарши жиноятлар таснифига киритиб бўлмаслигини ҳам айтади. Ўз ўрнида, ҳайъатга кўра, ҳам Ўш ва ҳам Жалол-Обод шаҳарларида Қирғизистон Жиноят Кодексида жазоланиши кўзда тутилган бошқа кўплаб жиноятларга қўл урилган.\n6. Июн воқеалари чоғида қўл урилган жинсий ва гендер асосдаги бошқа зўравонликлар деярли ёритилмай келмоқда ва масъуллар ҳам бу каби ҳоллар юз берганлигини тан олишмайди ҳисоб. Ҳайъат ўз текширувлари жараёнида 20 га яқин жинсий зўрлаш ва бошқа жинсий зўравонлик ҳолларини аниқлашга муваффақ бўлгани, аммо ҳақиқий рақамлар бундан кўра анча кўп экани аниқ, дейди. Июн воқеаларидан кейин ҳам аёллар жинсий ва гендер асосдаги бошқа зўравонликлардан азоб чекишда давом этишган. Жабрдийдалар расман шикоят қилишга қарор қилган камдан-кам ҳолларда эса, масъулларнинг муносабати номувофиқ бўлган ёки улар томонидан қаршилик қилинган.\n7. Халқаро мустақил тергов ҳайъати жиноий тергов жараёни олиб боришга ҳақли бўлмагани боис, ушбу масъулият қирғизистонлик мулозимлар зиммасида қолади. Ҳайъат таъқиб этувчи идора ёки трибунал ҳам эмас. Ўз навбатида, ҳужжатлаштирилган жиноятларга жавобгар бўлган муайян шахсларни аниқлаш мавқеида ҳам эмас. Бунга бир томондан ҳайъат ваколатининг чеклангани, бошқа тарафдан ўзларига берилган вақтнинг қисқалиги, шунга яраша тергов олиб бориш имкониятларининг чеклангани ва гувоҳлик бериши учун алоҳида шахсларни чақиртиришга имконсизлиги ҳам сабаб бўлган. Ҳайъатга кўра, адолат қарор топиб, ҳар икки жамоа олган жароҳатлар битиб кетиши учун қирғизистонлик масъуллар жавобгарларни аниқлаш йўлида қўлларидан келган барча чораларни кўришлари, маҳаллий ва халқаро миқёсда ўз зиммаларига олган қонуний бурч ва вазифаларини бажаришлари ўта муҳим.\n8. Халқаро ва маҳаллий тусдаги ҳужжатлаштирилган жиноятларга қўшимча ўлароқ, халқаро ҳайъат, июн воқеаларидан кейин ҳам давлат инсон ҳуқуқларига оид халқаро қонунларни қўпол равишда бузиб келаётганлигини айтади. Ҳодисалардан кейин ҳибсхоналарда қирғизистонлик масъуллар томонидан қийноқлар қўлланилганини кўрсатувчи изчил ва ишончли кўплаб ҳужжатларга эга эканлигини ҳам таъкидлайди. Халқаро ҳайъат қийноқлар ҳануз давом этаётгани ва бу каби ҳолларга масъулларнинг муносабати ўта номувофиқлигидан алоҳида хавотир изҳор этади.\n9. Ҳайъатга кўра, июн воқеалари билан алоқадорликда олиб борилган жиноий тергов ишлари ва маҳкама жараёнлари халқаро қонунларга зид кечган. Судланувчиларнинг Фуқаровий ва Сиёсий Ҳуқуқларга оид Халқаро Конвенцияда кўзда тутилган адолатли маҳкамага бўлган ҳуқуқлари бузилган. 21 ва 23 июн кунлари Ўзбек маҳаллаларида уюштирилган кенг кўламли “тозалаш” амалиётлари ва бунинг ортидан олиб борилган кичик-кичик қидирув операциялари номақбул муносабатлар, ўзбошимча ҳибсга олишлар ва одамларни ҳибсхоналарга ташлаш билан якунланган. Ўзбек миллий озчилиги танлаб олиниб, жиноий таъқибга тутилган. Миллати ўзбек судланувчиларни намоён этаётган ҳимоячиларнинг фаолиятларига ноўрин аралашилган ва улар қўрқитилган.\n10. Халқаро мустақил тергов ҳайъати турли сиёсатчилар ва ташкилотларнинг юз берган воқеаларга қанчалик масъул эканликларини ҳам ўрганган. Июн ҳодисаларидан икки ой бурун қудратга келган муваққат ҳукумат Қирғизистон жанубида миллатлараро муносабатлар издан чиқиб бораётганини англаб етмаган ёки вазиятга етарлича баҳо беролмаган. Президент Ўтинбоеванинг даъво қилишича, зўравонликлар яшин тезлигида юз берганидан, уни жиловлашнинг уддасидан чиқишолмаган. Бу каби изоҳи ҳукуматни ўз фуқароларини ҳимоя этишдек энг асосий вазифасидан соқит этолмайди, дейди ҳайъат. Халқаро мустақил тергов ҳайъатининг хулоса қилишича, июн ойидаги зўравонликларни мантиқан олдиндан башорат қилиш ва агар муваққат ҳукумат эҳтиёт чорасини ишлаб чиққанида, уни жиловлаши мумкин бўлган. Ҳайъат муваққат ҳукумат бу каби ғалаёнларга бас кела олишлари учун, айниқса, хавфсизлик кучларини рисоладагидек тайёргарликдан ўтказиш ва лозим жиҳозлар билан таъминлашга масъул бўлганини ҳам эслатади.\n11. Халқаро мустақил тергов ҳайъати қирғизистонлик бошқа масъулларнинг хатти-ҳаракатлари ҳам номувофиқ бўлганини айтади. Ўша пайтда муваққат ҳукуматнинг Қирғизистон жанубидаги махсус вакили генерал Исмоил Исҳоқов Ўш шаҳри ва вилоятидаги штаблар ва хавфсизлик кучларига қўмондонликни қабул қилиб олади. Аммо хавфсизлик кучларини сафарбар этишда уларга аниқ йўл-йўриқ беролмайди. 11 июн ва ундан кейинги кунлари куч қўллашга изн бермагани эса, жиддий хато бўлган. Ўш шаҳар ва вилояти коменданти Бақит Алимбеков эса, генерал Исҳоқов фойдасига қонунга зид равишда ҳуқуқ-тартибот кучлари устидан назоратни ўз қўлига олмаган. Тартиб ўрнатиш жараёнида инсон ҳуқуқларининг таъминланишини кафолатлаш каби масъулиятининг уддасидан чиқолмаган. Жалол-Обод коменданти Қубатбек Байбулов вилоятдаги зўравонликларга барҳам бериш учун ўз қудрати имкон берган даражада барча чораларни кўрмаган. Ҳозир Бош прокурор лавозимида экани чоғида эса, июн воқеаларига алоқадор жиноятлар устидан олиб борилаётган тергов ва маҳкама жараёнларининг маҳаллий ва халқаро қонунларга мувофиқ ўтишини таъминлай олмаган. Ўш шаҳар ҳокими Мелис Мирзакматовнинг миллатчи руҳдаги чиқишлари эса, миллатлараро тангликни юмшатишга хизмат қилмайди.\n12. Хавфсизлик кучлари июн воқеалари чоғида жиддийгина ўрин тутишган. Муваққат ҳукумат қўмондонлиги остида бўлган ҳарбий хизматчиларнинг сони 2.000 та бўлган. Халқаро мустақил тергов ҳайъатига кўра, агар уларга тўғри йўл-йўриқ бериб, рисоладагидек сафарбар этилганларида, зўравонликларнинг олдини олиш ёки уларга чек қўйиш, Ўш шаҳрини чекка қишлоқлардан келаётган ҳужумчилардан ҳимоя этиш мумкин бўлган. Хавфсизлик кучларининг ўз қурол-яроғларини ҳимоя этолмаганликлари эса, бевосита бўлсин ёки билвосита, уларнинг ҳодисалардаги иштирокига оид саволларни пайдо қилади. Бундан ташқари, баъзи бир ҳарбийлар маҳаллаларга қарши уюштирилган муайян ҳужумларда ҳам иштирок этишган, дейди ҳайъат.\n13. Халқаро мустақил тергов ҳайъати ўз ваколати доирасида янги можароларнинг олдини олиш ва сулҳу мадорага эришиш, жавобгарларнинг маҳкамага тортилиши ва уларнинг жазосиз қолмасликлари хусусида ўз тавсияларини ҳам беради.\n14. Янги низоларнинг олдини олиш ва муросага эришилиши ҳақида сўз кетганда, ҳайъат кўпмиллатлиликка асосланган давлатчиликни қарор топтириш, тил, маданият, маориф, яхши бошқарув, хотин-қизлар ҳуқуқлари ва гендер тенглик, матбуот, аҳоли ҳимояси ва хавфсизлик, шунингдек, фуқаролар қўлида бўлган қурол-яроғларга ҳам эътибор қаратади. Ҳайъатга кўра, Қирғизистон ўта миллатчилик ва миллат ажратиш ҳолларига қарши ошкора кескин мавқеъда туриши керак. “Қирғизистон Республикаси” номини қайта тиклаш бунга қандай қилиб эришиш масаласида яққол бир мисол бўлиши лозим. Қирғизистон жанубида ўзбек тилига маҳаллий ва минтақавий мақом берилиши лозим. Зўравонликлар чоғида вайрон этилган мактаблар, театрлар ва бошқа маданий иншоотлар қайта тикланиши керак. Ўқув дастурлари турли маданият, тил ва тарихий анъаналарни ўз ичига олмоғи лозим. Хотин-қизлар ҳуқуқлари ва гендер тенгликни тарғиб этиш учун мустақил давлат ташкилоти барпо этиши керак. Аёлларга қарши зўравонликларга мутлақ тоқат қилинмаслигини кўзда тутувчи сиёсатни қабул этмоғи лозим. Хавфсизлик кучлари кимгадир мойилликларидан келиб чиқиб эмас, қонунга мувофиқ ўз вазифаларини ижро этишлари лозим. Одамларнинг қўлларида бўлган ноқонуний қурол-яроғларни йиғиштириб олиш учун ҳукумат самарали қуролсизланиш кампаниясини уюштириши керак.\n15. Жавобгарлик ҳақида сўз кетганда, халқаро мустақил тергов ҳайъати жиноий ва интизомий жавобгарлик, гендер асосидаги зўравонликлар, инсон ҳуқуқларининг бузилиш ҳоллари ва адолатли маҳкама тамойиллари, халқаро қонунларга риоя этилиши масаласига эътибор қаратади. Ҳукумат миллатига қарамай, содир этилган жиноятлар ва бошқа инсон ҳуқуқларининг оёқ-ости қилиниши ҳоллари юзасидан мукаммал, мустақил ва холис тергов ишлари олиб борилишини таъминлаши, лозим бўлса, халқаро ёрдам сўраши кераклигини ҳам айтади. Қирғиз ҳукумати хавфсизлик кучларининг хатти-ҳаракатлари, айниқса, ҳарбийлар ва милиция ҳодимларининг ўз қурол-яроғлари ва ўқ-дориларини қандай қилиб олдириб қўйганликлари юзасидан зудлик билан текширув ишлари бошлаши кераклигини урғулайди. Ҳайъатга кўра, ҳукумат инсониятга қарши жиноятларни Қирғизистон Жиноят Кодексига киритиши ва Рим низомини ратификация этиши лозим. Жинсий зўравонликлар ва гендер асосдаги бошқа зўравонликларга қўл урган шахсларнинг жавобгарликка тортилишига ҳам эришиши керак. Ҳукумат зудлик билан ўзбошимча ҳибслар, ҳибсхоналардаги қийноқлар ва бошқа инсон ҳуқуқларининг бузилиш ҳолларига барҳам бериши лозим. Халқаро мустақил тергов ҳайъати ўз тавсияларининг ҳаётга тадбиқ этилишини назорат этиш ва уларнинг ижроси юзасидан ҳисоб бериш учун ҳукумат Бирлашган Миллатлар Инсон ҳуқуқлари бўйича Олий комиссарлиги, Оврўпода Хавфсизлик ва Ҳамкорлик Ташкилотининг Миллий озчиликлар бўйича комиссари ва бошқа алоқадор халқаро ташкилотлардан кўмак сўраши кераклигини ҳам айтади.\n16. Жазога тортилмаслик масаласига келганда, халқаро мустақил тергов ҳайъати ҳақиқатни қарор топтириш, сулҳу мадорага эришиш ва етказилган зиённинг ўрни қопланиши лозимлигига эътибор қаратди. Июн воқеалари сабаблари ва оқибатларини халқаро ҳамжамиятнинг дастаги ва фаол кўмаги билан ўрганиши учун ҳукумат ҳақиқат ва муроса ҳайъатини қарор топтириши кераклигини айтади. Жабрдийларга кўрган зиёнларини қоплаш учун товон пули берилишини кўзда тутувчи кенг кўламли дастур ишлаб чиқилиши, қайта тиклаш ишлари устивор масала бўлиши лозимлигини урғулайди.


Tursunboy Adashboyev. Charxpalakning tarixi | Xurshid Davron kutubxonasi\nMuallif Adib: O'zbek tarixi, adabiyoti va madaniyati, Xotira va yodnomalar 12.07.2012 izoh yo'q\nШавкатнинг «20 йил аввал» деб номланган шеъри 1975 йилда ёзилган, Бу автобиографик шеърида шоир юрагининг бир парчаси ётибди. Тоғларга термулиб хаёл суриш фақат Шавкат Раҳмонга хос фазилат. Чунки Раҳмонберди тоғa йигирма йил давомида Олойнинг Суфиқўрғон, Саритош, Саримўғул, Дараўтқўрғон каби овулларида оила аъзолари билан чойхона очиб, чўпон-чўлиқларга хизмат кўрсатган. Тишмирза ака, Шавкат ва Маҳмуджонлар ёзги таътилда ота-оналарига ёрдам беришган. Айниқса, Олой тизмалари бошқа тоғларга асло ўхшамайди. Улкан нортуяларни эслатади. Гуёки кескир пичоқларда тиғланиб ташланган қатлам-қатлам ҳарсанг тошларни кўриб, табиатнинг қудратига лол қоламиз. Номлари ҳам ажабтовур: Кетмонтоғ, Keттантоғ, Еттантоғ, Эшиктош, Бешиктош. Болалиги асосан тоғларда ўтганлиги учун ҳам Шавкат Раҳмон кўпроқ тоғларга мурожаат қилиши шундан.\nШавкат Раҳмон ҳақида хотиралар\n1978 йилнинг апрели. Илик узилди маҳал, Янглишмасам, Офтобхон аянинг тоби қочган кунлар. Шавкат онасидан хабар олгани келганди. Мен “Ёш гвардия”нашриётининг топшириғига биноан К.Чуковскийнинг шеърларини ўзбек тилига ўгириш билан банд эдим. Турмуш ўртоғим Саломатхон ишда, ўғлим билан қизим мактабда. Темир дарвоза тарақлаб қолди. Ташқарига чиқсам, илжайиб Шавкат турибди. Қучоқлашиб кўришдик.\n— Телефонинггиз бузуқ шекилли…\n— Ҳа, уч кундан бери ишламаяпти.\n— Суриштирсам сизни уйда дейишди келавердим.\n— Жуда яхши қилибсан, бугун соат учда педагогика институтининг залида шоир Жўлон Мамитов билан учрашув бўлади. Бирга қатнашамиз.\n— “Оловни севган акамиз билан Фрунзеда ош-қатиқ бўлганимизга хам уч йилдан ошди. Баҳонада дийдор ғанимат қилар эканмиз-да…\nШавкат билан Адабиёт институтида ўзи билан олдинма-кетин ўқиган Ж.Мамитовнинг илк китоби “ Оловни севаман”ни кўзда тутган эди. Икковимиз дарвозани қулфлаб кўчага чиқдик. Пиёда юриш кундалик одатимга айланиб кетганидан яхши хабардор бўлган Шавкат:\n— Шаҳарга одатда кўпроқ қайси томондан юрасиз? – деб қолди.\n— Жўйипаст анҳори бўйлаб, Куллоллар махалласи орқали Сулаймон тоғи ёнлаб…— Бу йўналиш менинг учун янгилик бўларкан. Айтгандай, Одилжон ака бардаммилар? Кўрмаганимга ҳам анча бўлди…\nГап ўшлик болалар шоири Одилжон Умаров хакида бораётган эди. Суҳбат билан Умар Одилнинг хонадонига яқинлашиб қолгандик.\n— Акахонимиз, — дея ичкарига товуш қилдим.\n— Лаббай, – деган овозни эшитиб остона хатлаб ўтдик.\n— Дада, Турсунбой акам, — деди Одилжон аканинг кенжа қизи Ҳилола.\nМезбон бизга пешвоз чиқиб, Шавкат билан қучоқлашиб кўришаркан:\n— Ўртоқ Адашбоев, шоирни олиб келганингиз учун сизга «беш» баҳо,— деди.\nШавкат ҳовлидан шарқираб оқаётган анҳорда юз- қўлларини ювар экан:\n— Жўйипастни уйларидан ўтказиб олган шоир акаларимга қойил, — деди хаваси келиб. Дастурхон атрофидан ўрин олдик. Дуо тугаши билан Шавкат:\n— Ие, мен-ку! — деб қолди хонтахта устидаги қора қаламда чизилган расмга қараб.\nБарчамизнинг нигоҳимиз хонтахта ёнида ўтирган Одилжон аканинг қорамағиздан келган ўғли Озодбекка тушди. У Шавкатнинг «Рангин лаҳзалар» китобидаги расмига қараб муаллифнинг суратини оқ, қоғозга туширган эди.\n— Хайрият, китоб эгасини топибди, — деди у, ним табассум билан. Икки соат мобайнида дийдор ғанимат қилиб суҳбатлашиб ўтирдик. Одилжон ака ўзини қизиқтирган саволларга меҳмондан жавоблар олди. Мезбонга шеърият оқшомига кетаётганимизни айтиб, узр-маъзур сўрадик.\nКулоллар маҳалласидаги чархпалаклар ўзига хос музейга ўхшайди. Шавкат Сулаймон тоғнинг жанубий қисмида истиқомат килаётган ўшликларнинг хонадонига беминнат оби-ҳаёт улашаётган турфа хил чархпалакларни эринмай томоша қиларди. Музей ходими Имрон Сулаймонов билан икковимиз сўнгсиз хаёллар оғушида қолган шоирни зимдан кузатамиз.\nЭхтимол Шавкатнинг «Чархпалак» шеъридаги:\nҒичир – ғичир\nайланасан жонинг ҳалак,\nайланасан азал- абад,\nмисрлари Жўйипаст анҳорининг ўнг соҳилига ўрнатилган чархпалакларни кўрган маҳалда юрагидан кечгандир… Ўша куни Жулоннинг шеърият кечасига улгурдик.\nТоғларга термулиб суради хаёл…\nСовуқ шабадалар уйғонди тағин.\nҚушлар қий-чувига тўладир\nСойда чўмиламиз, чўзма отамиз.\nЯрим кечгача келмай уйқумиз,\nСирли юлдузларни санаб ётамиз.\nҚани, ясовуллар, туякашлари,\nтиллали, жавоҳирли сандикдар қани?\nизларини яшириб юборган мозий.\nСарбонни ўлдирган қотил овози.\nШоирнинг турмуш тарзи, унинг болалиги билан боғлиқ, воқеалардан хабари йўк, айрим адабиётшунос дўстларимиз ижодкорнинг тоғларга бағишланган шеърлари тўғрисида ўзларича «кашфиётлар» қилаётганлиги бироз эриш туюлишини ҳам эслатиб қўйишимиз шарт.\n1982 йилнинг июн ойи. Қўзи етилиб, қимиз маромига етган кезлар. Кадрдон дўстларимиз, машҳур қирғиз шоирлари Жўлон Мамитов, Каримшоқ Тошбоевлар Шавкат иккимизни Олойга қимизхўрликка таклиф қилишди.\nНавбатдаги “сафаримиз бу ердан 200 чакирим бўлган Чунголойнинг Дараўтқўрғонига бориб келишни ният қилганимиз учун йўл тадоригина кўрдик. Жўлон билан Қаримшоҳ Шавкатнинг болалиги шу музости тоғларида ўтганидан беҳабар эди. Йўл-йўлакай бу сирни ошкор қилишимизга тўғри келади. Олдинда денгиз сатҳидан беш минг метр юксак бўлган Толдиқ довони турибди. Пешин чоғида довонга яқинлашдик. Машинанинг капотини очиб, шамоллатдик. Булоқ бошида тамадди қилиб, қимиз ичдик. Роса икки соатдан кейин улкан довонга тирмашдик. Қовун жўякларини эслатувчи улкан ўн икки серпантиндан иборат катта ҳарбий йўлда бизнинг темир тулпоримиз худди қўнғиздек ўрмалаб борарди. Боиси, ҳаво етишмайди, босим кучли. Спидометр 60 ни кўрсатиб турган бўлса ҳам, тезлик 30 нинг атрофида. Довоннинг ярмисига етганимизда қулоқларимиз шанғиллаб, бурнимиз бита бошлади. Демак, тутак забтига олаётир. Дарҳол чўнтакларимиздаги саримсоқ пиёздан олиб чайнай бошладик. Кўзларимиз равшан тортди, қулоқларимиз очилди. Толдиқнинг устига эсон-омон чиқиб олгач, пича дам олдик. Довоннинг остига қараймиз, ҳарбий машиналар бамисоли асалари қутиларига ўхшайди. Саритошга кечки соат тўртда етиб келдик. Худди шу ерда йўл уч томонга айрилади. Чап томондагиси Эргаштош орқали Қашқарга, ўртадаги йўл тоғли Бадахшонга, ўнг қўлдагиси эса Дараўтқўрғонга олиб боради. Ўша оқшом Саритош йўл қурилиши бошқармаси бошлиғи Ашим оғанинг уйида хордиқ олиб, қимизга қондик.\nЭрталаб ҳарбий постлардан ўтиб, эллик чақирим йўл босиб Дараўтқўрғоннинг марказига етиб келдик. Бизнинг келишимиздан рация орқали хабардор бўлган хўжалик бошлиғига, Жўлон Мамитовнинг дўсти Бекмамат Усмонов шодон кутиб олди. Менинг назаримда Шавкат болалиги ўтган гўшалар, йўллар, овуллар билан ўз холича учрашаётганидан мамнун эди. Фақат осмонўпар тоғларга боқиб, хаёл суриш унга барча нарсадан афзалроққа ўхшайди.\n— Турсунбой ака, мана шу сўқмоқ, тўппа-тўғри Шоҳимардоннинг Куббон кўлига олиб боради, — деб қолди дабдурустдан у.\nМезбонимиз Бекмамат Шавкатнинг гапини тасдиклаб:\n— Қадамжойга ҳам фақат шу бир товон йўл орқали от ва уловда бориб келиш мумкин, — дея қўшиб қўйди.\nҚирғиз халқида «Бетега кетар бел қолар» деган доно мақол бор. Бетега асли ёвшонсимон ўсимлик бўлиб, иқлими ўта қуруқ, ҳаво босими кам бўлган тоғли зоналарда, қирларда ўсадиган, йилқи ва қўйлар учун тўйимли озуқа. «Бетеганинг қимизини ичмабсиз, бу дунёга келмабсиз», дейишади тоғликлар. Ёғоч шокосаларга тўлдирилган шафтоли гулидек напормон бетеганинг қимизини нафас олмасдан бир дўғовидан симириш (арчадан чопилган коса) ҳар кимнинг ҳам қўлидан келавермайди. Табиатан сўзамол йигит Бекмамат қимиз сипқориш мусобақасини бошқариб берди. Ғолибларга думба, жигар билан ёғли қовурма. Дала шароитида бир тутам ўтин билан қумғонлар шақиллаб қайнайди. Сабаби, босим кучли, 60 даражали иссиқда қайнаган чойнинг бир пиёласини икки хўплашдаёк. тугатасиз. Овқатга туз солинса пишмайди. Шунинг учун дастлаб шўрвани қайнатиб олгач, сўнг намокоб қуйиб тановул қиласиз. Бу ернинг шарт-шароитларини Шавкат ёддан билгани учун сигаретини бурқситиб, осмонўпар чўққиларга боққан ҳолда ўз ўйи билан банд. Наздимда, у шу атрофларда қолиб кетган болалигини излаётгандай. Мезбонлар Далаўткўрғоннинг эътиборига лойиқ жойларини кўрсатишди. Мени дўппидеккина қишлоқнинг ўн икки пахсали деворлари кўпроқ қизиктириб қолди. Тошу -шағалдан иборат бу жойларга қизил тупроқларни кимлар, қаердан, қандай олиб келган? Чор-атрофи юксак тоғлар билан қуршалган бу шинам гўшани бунёд қилган деворзонларнинг меҳнатини айтмайсизми? Бундай ўн икки пахсали деворларни фақат Исфара билан Конибодомда кўрганман, холос.\n— Менимча, — дейди Бекмамат Усмонов, — атроф бий дала бўлгани учун ота- боболаримиз ўзларини иссиқ гармселдан, саёқ қароқчилардан ҳимоя қилиш мақсадида баланд пахсали деворларни тиклашган. Тупроқни Саригошдан, деворзонларни Бадахшондан олиб келишган.\n— Балки парирухсор қизларини қизғанишиб шундай қилишгандир, — дейди, кулиб Жўлон.\nДараўтқўрғонда икки кеча тунаб, жума куни эрталаб йўлга тушдик. Мезбонлар «пўлат тулпоримиз»ни емлаб беришди. Толдиқ довонидан ошиб, Суфиқўрғонда ўзак босди қилдик. Келгуси ҳафтадаги сафаримиз Оқсув билан Олабуқа томонларга бўлгани учун ўзаро келишиб, Ўш пиримни кўзлаб машинага ўтирдик.\nTeg(lar) Shavkat RahmonTursunboy Adashboyevxotira


Халқаро “А” сертификати учун таҳсил олаётган мураббийлар Эктор Купер билан учрашишди — Ўзбекистон футбол ассоциацияси расмий сайти.\nХалқаро “А” сертификати учун таҳсил олаётган мураббийлар Эктор Купер билан учрашишди\nПойтахтимизда ОФКнинг халқаро “А” сертификати учун мураббийлик ўқув курслари бўлиб ўтаётгани ҳақида аввал хабар бериб ўтгандик. Ўқув курсида 24 нафар мураббий иштирок этяпти.\nЎқув курсини ФИФА ва ОФК инструктори Ислом Аҳмедов олиб бормоқда. Унга координатор Ойбек Давлетмуратов ёрдам беряпти. Ушбу курсларни муваффақиятли тамомлаганлар 2019 йилдан бошлаб Про-лигада бош мураббий, Суперлигада ёрдамчи мураббий, терма жамоаларда эса мураббий бўлиб ишлаш ҳуқуқини қўлга киритадилар. Шундан сўнг мураббийлар икки йил давомида мураббий сифатида фаолият юритиб, кейин "Pro" лицензияси учун ўқишни давом эттиришлари мумкин бўлади.\nУшбу ўқув курсларида яқин ўтмишнинг машҳур футболчилари, ҳозирги кунда мураббийлик соҳасида фаолият олиб бораётган Темур Копадзе, Виктор Карпенко, Асрор Алиқулов, Неъматулло Қуттибоев, Хайрулла Каримов, Абдумажид Тоиров каби футболчилар иштирок этишяпти. Шунингдек, "А" лицензиясини қўлга киритиб бўлган мутахассислар - Улуғбек Бақоев, Жасур Абдураимов ва Жафар Ирисметовлар эркин тингловчи сифатида мазкур курсларда қатнашиб, билимларини янгилашмоқда.\nБугун "А" лицензияси учун таҳсил олаётган мураббийлар Ўзбекистон миллий терма жамоаси бош мураббийи Эктор Купер билан учрашишди. Тажрибали аргентиналик мутахассис учрашув давомида мураббийларни қизиқтирган саволларга жавоб бериб ўтди. Шунингдек, мураббийлик соҳаси бўйича турли масалалар бўйича фикр алмашилди.\nУшбу ўқув курслари 18 ноябрь кунига қадар давом этади.


Швейцарияда одамларга моторли арра билан ҳужум қилган кимса шахси аниқланди\n23:30 / 24.07.2017\nШвейцария полицияси Шаффхаузенда одамларга моторли арра билан ҳужум қилган кимса шахсини аниқлади. Жиноятчи 51 ёшли Франк Врузис исмли шахс бўлиб чиққан. Врузис охирги бир неча ҳафта шаҳар атрофидаги ўрмонда яшаган, деб хабар бермоқда Blick нашри.\nНашр маълумотларига кўра, Врузиснинг доимий яшаш жойи йўқ бўлиб, у охирги вақтда Шаффхаузендан 2 км узоқликдаги Увизен обшинасида яшаган. Маҳаллий аҳолининг айтишича, у ўзини баъзида тажовузкор тутган.\nВрузис аввал квартира ижарага олган одамлардан бирининг айтишича, Врузис аварияга учраб, жароҳат олганда уникига жойлашган. Жиноятчини билган яна бир гувоҳнинг айтишича, у ўзи учун ёлғиз яшашни истаётгани ва тоғларга кетмоқчи бўлганини айтган.\nПолицияда маълум қилинишича, Врузис CSS Assurance суғурта компанияси мижози бўлган. Айни вақтда Врузис қидирилмоқда, ҳуқуқ-тартибот идоралари эса у "хавфли, тажовузкор ва руҳиятида муаммоларга эгалигидан" огоҳлантирган.\nАввалроқ Шаффхаузен шаҳрида номаълум қимса одамларга ҳужум қилгани маълум қилинган. Ҳужум оқибатида 5 киши жароҳат олган, улардан 2 нафарининг жароҳатлари жиддий. Ҳужум CSS Assurance суғурта компанияси филиалида амалга оширилган. Жиноятчи воқеа жойидан автомобилда қочиб қолган.\nШаффхаузен моторли арра\nОдамларга моторли арра билан ҳужум қилган босқинчи қўлга олинди


Sandy довули АҚШ шарқий соҳилини вайрон қилди\n13 май 2021, Тошкент вақти: 01:26\nДушанба оқшомида АҚШ шарқий соҳилларига ëпирилган Sandy довули оқибатида¸ камида 33 одам нобуд бўлди¸ 13 штатдаги 7,4 миллиондан ошиқ аҳоли электрсиз қолди. Бу офатнинг ҳали буткул ўтиб кетмагани айтилмоқда.\nСупердовул ëпирилган дақиқаларда Атлантика океани АҚШ шарқий қирғоқларини ўз домига тортгандек кўринди ва қатор шаҳарлар сув ичида қолди.\nПойтахт Вашингтон баробарида Атлантика океани шарқий соҳилида жойлашган 13 штат довул келиши билан қоронғуликка чўкди.\nАҚШ шимол-шарқий ҳудудларига Sandy довули ёпирилганидан сўнг президент Барак Обама Ню Жерси ва Ню Йорк штатларини “аосий фожиа зонаси” деб эълон қилди.\nБу табиий офатдан энг кўп зарар кўрган минтақалар аҳолисига федерал жамғармадан маблағ ажратиш имконини беради.\nSandy АҚШ шимол-шарқий ҳудудларига ёпирилган энг йирик Атлантик довулдир.\nSandy довули АҚШга етиб келди\n10 миллионга яқин одам яшаëтган Ню Йорк шаҳрида фавқулодда ҳолатда ишга туширишга ҳозирланган генератор ишламай қолди¸ уйлар ертўлалари¸ муҳими метро бекатлари ва тунелларни сув босди.\nКўп штатларда кўчаларга ëпирилган сув оқибатида машиналар¸ уйларнинг иккинчи қаватигача сув остида қолди.\nЭлектрсиз қолган касалхоналар сунъий нафас олиш машиналарига уланган беморлар ҳаëтини қўлбола усуллар билан сақлаб туришга¸ минглаб мижозларни эвакуация қилишга мажбур қолди.\nНю Йорк электростанциясида портлаш бўлди\nОб-ҳаво мутахассислари¸ Sandy довулининг шарқий соҳилдан бутунлай ўтиб кетмаганидан огоҳлантирмоқдалар.\nШимолий Жоржиадан Канада томон кучли бўрон сақланиб қолаëтгани¸ АҚШ ўрта-ғарбий штатларига кучли ëмғир келгани¸ ғарбий Виржиния тоғларига айни соатларда қалин қор ëғаëтгани айтилмоқда.\nТабиий офат оқибатида шарқий соҳил штатларининг ўнлаб аэропортларидан учиб-қўниши режаланган минглаб рейслар бекор қилинди. Федерал ҳукумат идоралари¸ мактаб ва бошқа муассасалар ëпиқлигича қолмоқда.\nНю Йорк шаҳар метросини сувдан тозалаб¸ қайта ишга тушириш учун тўрт кун вақт кераклиги айтилмоқда. Бу эса¸ миллионлаб одамнинг кундалик ҳаëт тарзига қайтиши яна бир неча кун имконсизлигича қолади¸ деганидир.\n"Ню Йорк шаҳар метроси 108 йиллик¸ аммо у ўз тарихида ўтган тундаги каби фалокатни кўрмаган”¸ дея баëнот берди довулдан сўнг шаҳар метрополитени раиси Жозеф Лҳота.\nСупердовул келтирган вайронгарчилик кўламининг шарқий соҳилда тонг отгач аниқ маълум бўлиши кутилмоқда. Аммо ҳукуматнинг дастлабки ҳисоб-китобига кўра¸ биргина Sandyнинг ўзидан етган бевосита иқтисодий зарар камида 7 миллиард долларни ташкил этади. Айни пайтда¸ вайронгарчилик оқибатида суғурта ширкатларига етган молиявий зиëннинг ўнлаб миллиард долларни ташкил этиши айтилмоқда.\nАҚШ президентлик сайловига саноқли кунлар қолганда ëпирилган довул муносабати билан президентликка даъвогарлар Барак Обама ва Митт Ромней ўз сайловолди кампанияларини тўхтатишга мажбур бўлди.\nОзодлик ўзбек хизмати директори Алишер Сиддиқ айни кунларда АҚШ пойтахти Вашингтонда ва супердовул келтирган вайронагарчилик ва мураккабликларни бевосита кузатмоқда.\nДовулдан кейин АҚШ шарқий соҳиллари¸ хусусан¸ Вашингтонда юзага чиққан вазият ҳақида Алишер Сиддиқ хабар беради.\nАлишер билан суҳбатни қуйида тинглашингиз мумкин:\nАлишер Сиддиқ билан суҳбат